Ministarstvo: Pesticidi nisu rizični – AGRO VESTI by agronews.rs\nHome Poljoprivreda Aktuelno Ministarstvo: Pesticidi nisu rizični\nApr 24, 2014 | Aktuelno, Bezbednost hrane, Evropska unija, Hrana, Poljoprivreda, Proizvodi, Slajder, Srbija, Tržište, Vesti\t|\nU Upravi je Tanjugu rečeno da nisu tačni navodi Udruženja proizvođača sredstava za zaštitu bilja (SECPA) da je 40 odsto pesticida registrovano na osnovu minimuma potrebne dokumentacije i da nose rizik, jer su nečistoće u tim pesticidima pod znakom pitanja.\nNapomenuto je, takođe, da će procedura usvajanja novina u zakonu o sredstvima za zaštitu bilja biti pokrenuta nakon konstituisanja nove vlade i taj dokument, kako je rečeno, će biti usklađen sa novim setom propisa EU u toj oblasti.\n“Te izmene i dopune zakona će se odnositi i na postupak registracije i održivu primenu pesticida što je osnova za proizvodnju bezbedne hrane, s obzirom na činjenicu da je EU od 2011. godine donela novi set propisa u ovoj oblasti”, navode u Upravi za zaštitu bilja.\nPostupak registracije pesticida u našoj zemlji će, kako ističu, u potpunosti biti usklađen sa pravilima EU kada Srbija bude punopravna članica EU.\n“U zemljama EU, na čiju se regulativu predstavnici udruženja SECPA pozivaju, kao i drugim razvijenim zemljama kao što su SAD, Japan, kompletna dokumentacija se dostavlja samo kod prve registracije sredstva za zaštitu bilja proizvedenog od nove aktivne supstance”, kažu u Upravi za zaštitu bilja.\nPrecizirali su, takođe, da posle isteka perioda zaštite patentnog prava za aktivnu supstancu svi ostali proizvođači koji žele da stave u promet sredstvo za zaštitu bilja na bazi te iste aktivne supstance, ne dostavljaju “kompletnu dokumentaciju”.\nPonavljanje ispitivanja je, kako objašnjavaju, sa stručne strane nepotrebno, a regulativama vezanim za dobrobit životinja i zabranjeno, s obzirom na to da se sva ispitivanja obavljaju na životinjama, uključujući i kičmenjake.\nU skladu sa tim, u postupku registracije u zemljama EU, radi se provera hemijske ekvivalentnosti aktivne supstance a, ukoliko hemijska ekvivalentnost nije potvrđena, radi se procena toksikološke ekvivalentnosti.\n“U našoj zemlji se još ne radi procena hemijske i toksikološke ekvivalentnosti na način kako je to propisano i kako se radi u zemljama EU jer nismo njena članica, nemamo ni pristup dokumentaciji prvih proizvođača aktivnih supstanci, ali i drugoj dokumentaciji, koja je, prema pravilima EU, dozvoljena samo zemljama članicama”, istakli su u Upravi za zaštitu bilja.\nDodaju i da je u Srbiji, za svaku aktivnu supstancu definisan minimum čistoće kao i maksimumi relevantnih i posebno nečistoća od toksikološkog značaja, koji su potpuno u skladu sa kriterijumima Evropske Unije i kriterijumima datim u FAO specifikacijama za određene aktivne supstance.\nTakođe, podnosioci zahteva za registraciju sredstava za zaštitu bilja u našoj zemlji u obavezi su da dostave rezultate ispitivanja pet tipičnih proizvođačkih šarži i potvrdu o čistoći aktivne supstance.\nZahtevi vezani za čistoću aktivne supstance, ali i za prisustvo određenih nečistoća, dati su u Listi odobrenih supstanci, koja je u skladu sa zahtevima EU.\nLista aktivnih supstanci, koje su odobrene u Srbiji i od kojih se mogu proizvoditi sredstva za zaštitu bilja, usklađena je sa Listom odobrenih aktivnih supstanci na nivou EU.\nU Srbiji toksikološke evaluacije obavljaju Poljoprivredni fakultet u Beogradu, Nacionalni centar za kontrolu trovanja VMA, Farmaceutski fakultet u Beogradu, Institut za pesticide i zaštitu životne sredine u Beogradu.\nKontrola sredstava za zaštitu bilja u Srbiji regulisana je zakonima i podzakonskim aktima i obavljaju je institucije koje je ovlastilo Ministarstvo poljoprivrede.\nBilo da se radi o aktivnoj supstanci ili sredstvu za zaštitu bilja, kontrola se radi kako u postupku registracije, tako i posle registracije, prilikom svakog uvoza i u svakoj fazi prometa.\nKada je reč o domaćim proizvođačima sredstava za zaštitu bilja, pri uvozu aktivnih supstanci kontrolu obavlja fitosanitarna inspekcija, ali i sami proizvođači u svojim laboratorijama.\nTakođe, radi se i završna kontrola kvaliteta sredstva za zaštitu bilja dobijenog formulisanjem tih aktivnih supstanci. Fitosanitarna inspekcija, u svim fazama proizvodnje i prometa, ima pravo da obavi i dodatnu kontrolu, kako aktivnih supstanci tako i gotovih proizvoda domaćih proizvođača.\nU vezi sa tvrdnjama SECPA da se “radi o neproverenim pesticidima”, u Upravi ističu da se prema podacima Privredne komore Srbije, u 2013. najviše uvozilo iz zemalja EU, što je oko 65 odsto vrednosti, zatim iz Kine – 19 odsto, Švajcarske sedam odsto i Izraela šest odsto.\nOd ukupno 800 registrovanih sredstava za zaštitu bilja u Srbiji, oko 40 odsto je registrovano na osnovu minimuma potrebne dokumentacije, saopštili su juče predstavnici SECPA u Srbiji, koje okuplja vodeće svetske kompanije u toj oblasti.\nTags: ministarstvo poljoprivredepesticidisecpasredstva za zaštitu biljauprava za zaštitu biljazakoni\nPredložene izmene Zakona o poljoprivrednom zemljistu nijednim svojim članom ne predviđaju prodaju zemljišta strancima, kaže ministarka poljoprivrede. "Ovaj zakon apsolutno nijednim svojim članom ne propisuje da će strani državlani moći da kupe zemljište", rekla je Snežana Bogosavljević Bošković, navodeći da će zemljište moći isključivo da kupe naša poljoprivredna gazdinstva i mali i srednji poljoprivrednici.\nGlamočić: Projekti za navodnjavanje spremni\nProjekti za navodnjavanje koji su obuhvaćeni kreditom Ujedinjenih Arapskih Emirata u iznosu od 100 miliona dolara spremni si i od 11 od ukupno 14 projekata može odmah da počne sa realizacijom, kaže ministar poljoprivrede Dragan Glamočić.


Blokada računa opština Bijelo Polje, Berane i Pljevlja ugroziće zaposlene i socijalne slučajeve – Sjever Crne Gore\nBlokada računa opština Bijelo Polje, Berane i Pljevlja ugroziće zaposlene i socijalne slučajeve\nNevladina organizacija Euromost pozvala je Poresku upravu, da nađe način kako da naplati dug od opština Bijelo Polje, Berane i Pljevlja, jer smatraju da će blokada ugroziti veliki broj zaposlenih u ovim opštinama, kao i domaćinstva koja zavise od socijalne pomoći.\nBijelo Polje(Foto: rtcg.me)\nNama je jasno da u ovim opštinama neće biti ugroženi funkcioneri, sekretari, predsjednici i oni koji primaju plate po hiljadu eura i koji prihoduju iz drugih izvora, ali šta je sa onima koji preživljavaju sa 200 ili 300 eura,“ navodi se u saopštenju ove nevladine organizacije.\nOni su apelovali na Vladu Crne Gore da hitno nađe rješenje, jer kako kažu, ekonomska situacija na sjeveru Crne Gore je prilično teška i građanima je potrebna pomoć u hrani i ogrijevu s obzirom na to da je zima tek počela.\n„Smoloviću, Šćekiću i Džačiću poručujemo, da sve preduzmu kako se ne bi pogoršala ekonomska situacija u njihovim opštinama u jeku zime, jer će se i njih trojica susresti sa građanskim protestima ispred njihovih uprava“, navodi se u saopštenju Euromosta.\nIz ove nevladine organizacije očekuju od nadležnih kako u lokalnoj, tako i u državnoj administraciji da će im građani Crne Gore biti na prvom mjestu i da neće dozvoliti blokiranje računa opština na sjeveru jer bi to dovelo već ugrožene građane na rub egzistencije.\nPrevPredhodniBrajović će prisustvovati Molitvenom doručku\nSledeći„Goražda“ odolijeva vremenu, a hoće li neodgovornoj ruci čovjeka?Next


Pravo na zasnivanje porodice je jedno od osnovnih ljudskih prava, zagarantirano međunaordnim, ali i domaćim dokumentima, u prvom planu odredbama Ustava Bosne i Hercegovine.\nTakođer, Ustav Federacije Bosne i Hercegovine sadrži odredbe o osiguranju ljudskih prava i osnovnih sloboda, odredbe o ljudskom integritetu i dostojanstvu, te načelo nediskriminacije.\nS tim u vezi, u Federaciji BiH je 2018. godine usvojen Zakon o liječenju neplodnosti biomedicinski potpomognutom oplodnjom („Službene novine FBiH", broj 59/18). Cilj ovog zakona je omogućiti ostvarivanje potomstva i planiranja porodice za one bračne, odnosno vanbračne parove sa bračnim sterilitetom postupcima biomedicinski pomognute oplodnje, odnosno omogućiti im ostvarivanje njihovog osnovnog ljudskog prava garantiranog kako međunarodnim, tako i domaćim dokumentima, uz osiguranje kvalitete i sigurnosti u svim postupcima biomedicinski pomognute oplodnje u skladu sa dostignućima biomedicinske nauke, odnosno direktivama EU.\nTreba istaknuti da se pod sterilitetom podrazumijeva nemogućnost začeća nakon godine dana normalnih seksualnih odnosa. Utvrđivanje bračnog steriliteta podrazumijeva poduzimanje iscrpne dijagnostike kod oba partnera. U velikom broju slučajeva dovoljne su jednostavne i jeftine metode da bi se utvrdio uzrok, dok kod određenog broja slučajeva nekada je teško ustanoviti uzrok steriliteta. Uzroci su mnogobrojni, a mogu biti prisutni i kod muškarca i kod žene ili kod oba partnera. Nakon dijagnostike i svih jednostavnijih metoda terapije jedan određen broj parova do potomstva može doći jedino postupcima biomedicinski pomognute oplodnje.\nZakon o liječenju neplodnosti biomedicinski potpomognutom oplodnjom Zakonom o liječenju neplodnosti biomedicinski potpomognutom oplodnjom („Službene novine FBiH“, broj 59/18) uređuju se uvjeti i način liječenja neplodnosti postupcima biomedicinski potpomognute oplodnje (BMPO), kao i druga pitanja od značaja za primjenu postupaka bi ... Pročitaj više


B92\t07.11.2019 19:31\n"Mislim da je za sve teme u okviru teme „Evropa kuda i kako dalje“ šta sa Zapadnim Balkanom", naveo je Vucić za tv Pink i dodao da ne misli da je Balkan lošiji od Ženeve.\nPredsednik Srbije je rekao da ce danas i sutra biti u Ženevi, pa se vraca u Beograd, a prekosutra ide u Niš gde otvara put Pirot- Dimitrovgrad.\n"Ljudi ne treba da se sekiraju, vodićemo odgovornu politiku, kako bi izbegli bilo koju vrstu problema", rekao je predsednik Srbije upitan da prokomentariše navode da bi SAD mogao da uvede sankcije Srbiji, i dodao da veruje da cemo sve nesuglasice sa americkim partnerima uspeti da rešimo kao i do sada.\n1. od evrope nista, cuvaj zemlju i ne raskopavaj je.....VUCICU......!!!\nDačić: Situacija u UN nerešena, po 94 zemlje na obe straneStefanović: Afera o trgovini oružjem monstruozna laž opozicijeObradović: Rešenje za trenutnu situaciju je pomeranje izbora i formiranje prelazne tehničke vladePajtić: SNS gasi VojvodinuĐurić: Kurti ima iskrivljenu optiku prema regionuDačić: Nema razloga da SAD uvedu sankcije SrbijiJeremić: Bojkotom vraćamo poverenje naroda, pokazujemo da smo spremni na žrtvuKoalicioni partneri optužili jedni druge: Sukob Zorane Mihajlović i Milutina MrkonjićaДачић: СПС и СНС деле исту идејуVučić: Pitao sam Palmera sve, rekao sam stvari koje naši predstavnici nikad ranije nisu rekliVučić: Nova, neukaljana lica na listi SNS, želja oko 47 odsto glasova'Priznanje' ili 'sankcije', pitanje je sadRužić: Ne dovodi se u pitanje lojalnost u saradnji SPS i SNSJeremić: Nije tajna, Vučić pregovara o razgraničenjuVučićev rebus: Kako protiv napada i iz koalicijeVučić ponovo traži od EU da kaže čime su 'otrovani' članovi CIK-a u PrištiniNovi savez na političkom nebu SrbijeVučić o Kosovu i srpskom mentalitetu: Mi imamo nežne uši i volimo bajkeSaša Radulović ponovo na čelu DJB


EU odobrila ulazak MET Renewables u vlasničku strukturu NIS Energowind\nEU odobrila ulazak MET Renewables u vlasničku strukturu NIS Energowind-a\nSlika: Razvojna Agencija Vojvodine\nEvropska komisija odobrila je firmama MET Renewables i O Zone, u skladu sa EU Uredbom o spajanju, preuzimanje zajedničke kontrole nad firmom NIS Energowind, koja u Srbiji razvija vetropark Plandište. MET Renewables je deo švajcarske kompanije MET Group, a O Zone je u vlasništvu Gazproma, saopštila je Evropska komisija.\nFirma NIS Energowind, osnovana 2005. godine u Srbiji, gradi vetropark Plandište, koji će imati 34 vetrogeneratora ukupne instalisane snage 102 MW. Status privremenog povlašćenog proizvođača električne energije iz obnovljivih izvora energije firma NIS Energowind je stekla prvi put u novembru 2015. godine, a rešenje je produženo u decembru 2016. godine. Poslednje rešenje doneto je u januaru ove godine i po njemu status privremenog povlašćenog proizvođača traje do maja 2020. godine.\nDok ranije ove godine MET Renewables nije kupio 50% akcija firme NIS Energowind, vlasničku strukturu NIS Energowind-a činili su NIS A.D. sa učešćem od 50%, dok su vlasnici druge polovine bili, kako se navodi na zvaničnom sajtu projekta, privatni investitori od kojih je najpoznatiji javnosti Goran Novaković, bivši ministar energetike u Vladi Republike Srbije.\nVlasnik druge polovine akcija ostaje NIS A.D. preko svoje ćerke firme O Zone, koja je vlasnik i upravlja hotelima, letovalištima i restoranima u Srbiji i Crnoj Gori.\nGeneralni direktor NIS A.D., Kiril Tjurdenjev, potvrdio je u intervjuu za Gazprom reviju da je potpisan sporazum sa mađarskim ogranom MET-a, koji će zajedno sa NIS-om investirati u Plandište projekat u proporciji 50:50 i angažovati projektno finansiranje, preneo je portal Ekapija. Tjurdenjev je takođe najavio da će projekat biti završen do drugog kvartala 2020. godine.\nPredložena akvizicija neće ugroziti konkurenciju, jer firma MET Renewables nema i neće imati poslovne aktivnosti u evropskom ekonomskom prostoru, zaključila je Evropska komisija.\nMET Renewables je integrisana evropska energetska kompanija koja posluje u 15 evropskih zemalja i bavi se trgovinom prirodnim gasom, električnom energijom i naftom. Kompanija ima svoju firmu i u Srbiji, MET SRB, koja ima dozvolu za trgovinu električnom energijom.\nTagovi: Evropska komisija, MET Renewables, NIS, obnovljivi izvori energije, vetar, vetropark Plandište\nPočetna » Vesti » OIE » EU odobrila ulazak MET Renewables u vlasničku strukturu NIS Energowind-a\nNeške / 11.12.2018.\nŽuto patkarski ministar? Odakle njemu silni milioni i sve kad je onomad izbačen iz Vlade? Da li je neko to ispitao?


Izvor: Radio 021, 19.Apr.2021, 09:41\n"Prirodno je da u urbanim sredinama bude veća koncentracija zaraženih, pa je tako najviše bilo u Beogradu i Novom Sadu, a javljao se u statističkim podacima i Zrenjanin. Međutim, nije bilo više od dva do tri odsto zaraženih među zaposlenima i >> Pročitaj celu vest na sajtu Radio 021 << oko jedan odsto među đacima, što ne znači da su se zarazili u školama ili na fakultetima", rekao je ministar prosvete.\n"Oko 55.000 zaposlenih u prosveti je vakcinisano, što je nešto više od trećine i to je dobar pokazatelj. Ja i ovim putem pozivam, ne samo prosvetne radnike, već građane iz svih starosnih grupa da se vakcinišu", rekao je Ružić.\n"Zbirke zadataka su odštampane u januaru, ima više opcija zatvorenih zadataka, zaokruživanja odgovora. Motivacija je naravno veća na završnom testu i đaci imaju dovoljno vremena da se pripreme za 23, 24. i 25. jun kada će se održati mala matura", rekao je Ružić.\nRadio Televizija Vojvodine: Stanje u školama redovno, nema ukidanja završnog ispita\nRadio 021: Đaci od danas ponovo u klupama\nB92: Škole opet pune; Ministar: Došli smo u poziciju VIDEO\nRadio Televizija Vojvodine: Region: Srednjoškolci i studenti u Republici Srpskoj vraćaju se na nastavu, i Slovenija ublažava mere; Crna Gora: Ohrabrujući podaci


Bezimene ulice dobijaju nazive - Ozon Media\nVećinom odborničkih glasova na XXXI sednici Skupštine Grada Sremska Mitrovica održanoj u drugoj polovini januara meseca između ostalog usvojena je i Odluka o utvrđivanju naziva ulica i zaselaka u naseljenim mestima Grada Sremska Mitrovica i Gradu Sremska Mitrovica.\nNešto više o ovoj odluci rekao je gradonačelnik Vladimir Sanader koji je istakao da će jedan broj građana biti u obavezi da zbog novih naziva ulica promeni svoja dokumenta, ali da će taj postupak biti besplatan.\n“Ne menjaju se konkretno nazivi ulica, radi se samo o imenovanju onih ulica i delova ulica koje do sada nisu imale zvaničan naziv. To radimo u okviru projekta republičke Vlade “Ažuriranje adresnog registra u Republici Srbiji“ koji će između ostalog omogćiti lakšu i jednostavniju dostavu obaveštenja, prijava, evidenciju građana. Svaka kuća će biti u određenoj ulici i imati svoj broj, nećemo nigde samoinicijativno menjati ime ulice”, rekao je gradonačelnik Sanader.\nU Zasavici I formira se ulica kojoj se određuje naziv „Zabran“, a postojeća ulica „Peke Dapčevića“ se produžava do granice sa Zasavicom II. Takođe se produžava „Vojvođanska“ ulica koja se spaja sa ulicom pod nazivom „Zabran“. Formirju se ulice „Valjevački put“ i „Panonska“, koja počinje od ulice “Vojvođanska”, kao i zaselak „Bara“.\nU Zasavici II formira se ulica „Peke Dapčevića“ koja se završava se na početku ulice Aleksandra Markovića. Menja se postojeća ulica „Aleksandra Markovića“ tako što se produžava do granice sa Mačvanskom Mitrovicom. Formira se „Ribarska“ ulica i ulice „Valjevački put“ i „Burum“, kao i zaseoci „Lugovac “ i „Močvara“.\nU naseljenom mestu Mačvanska Mitrovica formira se ulica „Brodarska“, koja počinje od predložene ulice „Кopaonička“ i završava na granici sa Salašom Noćajskim. „Кopaonička“ ulica počinje od već postojeće ulice “Braće Ćulibrk” i završava se na granici sa Salašom. „Кosovska“ ulica spaja već postojeće ulice Svetog Save, Miloša Obilića, a formira se i “Đačka” ulica.\nU naseljenom mestu Noćaj postojeća ulica „Milorada Jelikića“ se produžava, a formiraju se „Cerska“ ulica koja počinje od ulice Aleksandra Mijailovića i završava na granici sa susednim naseljenim mestom Glušci, zatim ulice „Sadžak“, “Sokolska“, „Topolska“, „Voćarska“, dok se produžava još i pomenuta ulica „Aleksandra Mijailovića“. U Noćaju se formiraju zaseoci „Preska“ i „Šijaković“.\nU naseljenom mestu Ravnje formira se ulica „Hajduk Veljka“, koja počinje od ulice “Zeke Buljubaše”, dok se “Zekina” ulica usvojenom odlukom produžava. Zatim formiraju se „Solunska“ i „Кrfska“ ulica koja se završava spojivši se sa ulicom Кneza Miloša. Čak tri zaselaka se formira u Ravnju i to „Gradac“, „Prud“ i „Zovik“.\nU Radenkoviću produžava se postojeća ulica „Baštovanska“, zatim formira se ulica pod nazivom „Livadska“, koja počinje od ulice Radetića Mare i završava na granici sa susednim naseljenim mestom Noćaj. „Boračka“ ulica se takođe produžava , kao i postojeće ulice „Dr Berića“ i „Radetića Mare“ koja se proteže do granice sa susednim naseljenim mestom Banovo polje. „Ustanička“ ulica počinje od “Boračke” ulice.\nU naseljenom mestu Salaš Noćajski formirana je ulica “Braće Jugovića” koja počinje od ulice “Cara Lazara” iz katastarske opštine Mačvanska Mitrovica, zatim se formira ulica „Savski nasip“ koja počinje od granice sa Mačvanskom Mitrovicom i završava se na granici susednog naseljenog mesta Ševarice. Novoformirana „Ustanička“ ulica počinje od ulice Stojana Čupića i spaja se sa ulicom „Savski nasip“. „Brodarska“ ulica je produžetak istoimene ulice „Brodarska“ u Mačvanskoj Mitrovici. Ulice pod nazivom „Кopaonička“ i Livadska takođe počinju od granice sa susednim naseljenim mestom Mačvanska Mitrovica, „Solunska“ ulica počinje od ulice Dušana Dostanića, baš kao i ulica pod nazivom „Cerska“. U Salašu je formirana još i “Zlatiborska“ ulica i ulica “Mike Radovanovića”, kao i zaselak „Lug“.\nKompletnu Odluku sa novim nazivima ulica možete pogledati ODLUKA O NAZIVIMA ULICA I ZASELAKA.


Zapadu sve teže da drži Rusiju pod sankcijama - 22.11.2015, Sputnik Srbija\nU odlučnosti Zapada da održava sankcije Rusiji uvek se krije kontradiktornost koja izlazi na površinu sa jačanjem pozicije Moskve u Siriji, piše „Fiskal tajms“. 22.11.2015, Sputnik Srbija\nZapad, u svojoj umišljenosti, pokušava da predstavi, preko sankcija koje su uveli, a kojima ne postižu ciljeve koje su hteli postići, kako su oni kontrolori situacije i "gospodari", koju upravljaju postupcima Rusije. Takav stav, aposlutno nikakve veze sa realnošću nema, samo njihove puke želje, al izgleda da od prevelike želje oni mešaju realnost i svoju maštu.\nrusija, vesti, svet, francuska, eu\n08:21 22.11.2015 (Osveženo: 08:22 22.11.2015)\nU odlučnosti Zapada da održava sankcije Rusiji uvek se krije kontradiktornost koja izlazi na površinu sa jačanjem pozicije Moskve u Siriji, piše „Fiskal tajms“.\n„Zapadnim zemljama postaje sve teže da drže Rusiju pod ekonomskim sankcijama, dok u isto vreme vojska Vladimira Putin igra sve važniju ulogu u borbi protiv Islamske države“, smatra komentator lista.\nDvosmislenost Zapada kada su u pitanju sankcije najbolje se vidi na primeru Francuske, koja je sa Rusijom podelila tužnu sudbinu žrtava napada od strane Islamske države, navodi publicista. Ruski predsednik je lično naredio jedinicama Vojno/kosmičkih snaga u Sredozemnom moru da koordinišu svoje akcije sa novim saveznicima — francuskom borbenom grupom.\nOsim toga, odmah nakon posete Vašingtonu, predsednik Francuske Fransoa Oland će otići u Moskvu. Među francuskom elitom se već čuju pozivi za smekšavanje pozicije prema Rusiji. O tome je govorio i bivši francuski premijer Fransoa Fijon i glasovi pristalica „otopljenja“ teško da će utihnuti, dodaje novinar „Fiskal tajmsa“.\nNemački ministar predviđa ukidanje sankcija Rusiji u 2016. godini\nEvropa bi već u narednoj godini mogla da preispita politiku sankcija prema Rusiji, smatra nemački ministar poljoprivrede Kristijan Šmit.\nOn je rekao da bi evropske vlasti 2016. godine mogle da umanje sankcije prema Rusiji imajući u vidu napore Rusije za pronalazak rešenja konflikta u Ukrajini.\n„Svedoci smo da Rusija ulaže velike napore po pitanju situacije u Ukrajini, samim tim sankcije ne mogu da traju večno. Mislim da će do promena doći već u narednoj godini“, rekao je Šmit, a preneli nemački mediji.\n„Početkom naredne godine otići ću u Moskvu kako bih pripremio neophodne korake za nastavak saradnje. Ako i tada bude bilo jasno da se Rusija zalaže za pronalazak mirnog rešenja za situaciju u Ukrajini, nema sumnje da će sankcije biti ukinute i da ćemo mi nastaviti da izvozimo i investiramo u Rusiju“, istakao je Šmit.\n22 Novembar 2015, 11:09


Gradonačelnik Tuzle Jasmin Imamović sa saradnicima, održao je danas, u zgradi Gradske uprave, sastanak sa ministrom prostornog uređenja, prometa, komunikacija i zaštite okoliša Zeničko-dobojskog kantona, Fahrudinom Brkićem i predsjednikom udruženja GEOPA iz Zenice, Saidom Bečićem. Sastanak su inicirali gosti iz Zenice, interesujući se za iskustva Grada Tuzla u stvaranju radnih mjesta za osobe koje se bave informacionim tehnologijama i robotikom, odnosno za iskustva u osnivanju i radu BIT Centra Tuzla.\nGradonačelnik Imamović je upoznao goste sa razvojem ovog preduzeća, u kojem je do danas kreirano više od 400 radnih mjesta, pretežno za mlade osobe koje se bave informacionim i komunikacionim tehnologijama i robotikom.\n„Od otvaranja BIT centra, u oktobru 2005. do danas, više od 50 kompanija je koristilo usluge ovog tehnološkog parka. U BIT centru ćemo, u ovoj godini, ukupno imati blizu 100 novih radnih mjesta. Suština BIT centra je da se firme nadmeću na tržištima znanja i uspješno pobjeđuju na tenderima u Norveškoj, Japanu i drugim zemljama. Zahvalnost za ovaj centar dugujemo norveškoj vladi i norveškim firmama ‘Sintef’ i ‘Siva’, sa kojima smo realizovali prve dvije faze projekta. Realizacijom ovog projekta, omogućili smo da mladi inžinjeri ne odlaze iz Tuzle, kako bi postigli zaradu i pobijedili na svjetskim tržišnim utakmicama, oni sve to postižu iz Tuzle. Ovaj naš tehnološki park, za koji kažu da je najbolji na prostoru Balkana, do sada je relizovao šest hiljada edukacija, a stvoreni su uslovi za stvaranje 400 radnih mjesta i to za visokoobrazovane stručnjake, koji pobjeđuju na tenderima širom svijeta. Nakon što je nedavno otvorena četvrta, u toku je priprema i pete zgrade BIT Centra i veliki prostor u zgradi Grafičara“, rekao je gradonačelnik Tuzle Jasmin Imamović.\nGosti iz Zenice predstavili su udruženje GEOPA, koje se bavi promocijom i razvojem OIE, zaštitom okoliša, promocijom i razvojem proizvodnje zdrave hrane i energijske efikasnosti, te je pokrenulo i inicijativu za osnivanje Centra energijske efikasnosti ZDK.\n„Trenutno smo u procesu pripreme projekta osnivanja Centra energijske efikasnosti ZDK, u saradnji sa Ministarstvom prostornog uređenja, komunikacija i zaštite okoline ZDK. Znajući da Grad Tuzla već ima iskustvo pri osnivanju jednog sličnog centra (Biznis inovacioni centar) učestvujemo u ovom radnom sastanku, kako bismo razmijenili i saslušali iskustva stečena pri osnivanju centra u Tuzli“, izjavio je tokom sastanka predsjednik udruženja GEOPA, Said Bečić.\nNakon sastanka u Gradskoj upravi, delegacija iz Zenice posjetila je BIT Centar Tuzla, gdje su se mogli uvjeriti u postojeće kapacitete, kvalitet usluga i poslovanja, u okviru ovog veoma uspješnog i samoodrživog projekta, koje je Grad pretvorio u javno preduzeće. Tokom današnje posjete Tuzli, gosti iz Zenice obišli su i Centar za energetsku efikasnost, koji je također osnovao Grad Tuzla, u saradnji sa organizacijama civilnog društva koje se bave ekologijom i energijom.


Tanjug 27. septembra 2021. 18:13\nBEOGRAD – Beogradski ekonomski forum, 21. po redu, ove godine biće održan 4. i 5. oktobra u Beogradu, najavili su organizatori.\nForum se održava u partnerstvu sa kompanijom Visa, a pod pokroviteljstvom Saveta stranih investitora, predstavlja važan skup za region i svake godine privlači pažnju širokog auditorijuma baveći se aktuelnim temama vezanim za Srbiju, sa posebnim akcenatom na privredni rast i razvoj, kao i pristupanje Srbije Evropskoj uniji.\nU saopštenju organizatora navodi se da Srbija, kao deo regiona, predstavlja značajan faktor saradnje i interakcije sa susednim državama, s čim u vezi će, kako kažu, Forum i ove godine okupiti veliki broj govornika, panelista i učesnika iz regiona, kao i važne predstavnike međunarodne zajednice.\nMeđu govornicima koji će se obratiti na konferenciji su ministarka rudarstva i energetike Zorana Mihajlović, predsednik Narodne skupštine Srbije Ivica Dačić, ministar građevinarstva, saobraćaja i infrastrukture Tomislav Momirović, ministar spoljnih poslova Nikola Selaković, visoki predstavnik u BiH Kristijan Šmit.\nZatim, ministarka državne uprave i lokalne samouprave Marija Obradović, ministar bez portfelja Nenad Popović, izvestilac Evropskog parlamenta za Srbiju Vladimir Bilčk, potpredsednik Vlade Severne Makedonije za evropske integracije Nikola Dimitrov, ministarka odbrane Severne Makedonije Radmila Šekerinska, ministar spoljnih poslova Malte Evarist Bartolo.\nMeđu govornicima biće i direktor Centra Atlantskog saveta za Evropu Ben Hadad, generalni direktor kompanije Visa za jugoistočnu Evropu Vladimir Đorđević.\nMeđu ambasadorima govornicima, na Forumu će govoriti ambasador delegacije Evropske unije u Srbiji Emanuele Đofre, ambasador Švajcarske u Srbiji Urs Šmit, ambasador Velike Britanije u Srbiji Šin Meklaud, ambasador Italije u Srbiji Karlo Lo Kašo.\nGovoriće i predsednica Evropskog pokreta u Srbiji Jelica Minić, gospodin Sander van Rutsilar ispred kompanije Turk Stream; Alesandro Bragonci, šef regionalne kancelarije Evropske investicione banke za Zapadni Balkan…\nZa više informacija o Forumu, ucesnicama i satnici nalazi se na sajtu www.economicsummit.rs.\nSponzori ovogodišnjeg Foruma su: Eurobank, Komercijalna banka, kompanija TurkStream i Roće.\nMedijski sponzori Beogradskog ekonomskog foruma su Tanjug i portal Ekapija.\nOrganizator 21. Beogradskog ekonomskog foruma jeste kompanija TGI Group International koja je osnovana 2000. godine u Srbiji i od tada pruža niz usluga u oblasti korporativnih komunikacija u našoj zemlji.\nU saradnji sa matičnim preduzećem SGT u Atini, TGI Group International je vodeća kompanija u organizovanju konferencija i pružanja konsultantskih usluga za međunarodne kompanije koje žele da uspostave ili ojačaju svoje prisustvo na tržištu Srbije i regiona.


Regionalne vesti - Petak 27.09.2019 - 11:32\nU selima Bele Palanke za mesec dana izgorela dva domaćinstva. Belopalanačka lokalna samouprava im je obećala pomoć, ali od toga još nema ništa, pa ljudi ne znaju kako će "pregurati" zimu.\nSrećom, u štalama nije bilo stoke FOTO: Shutterstock\nKuća, pomoćni objekti i seno Sokola Pančića u selu Bežište, na putu ka visovima Suve planine, do temelja su izgoreli u požaru koji je 23. septembra - kako se pretpostavlja - podmetnula jedna njegova rođaka za koju se zna da ima psihičkih problema.\nStradala je i zgrada jednog komšije domaćina koji, inače, živi od čuvanja krava na Suvoj planini, a jedina srećna okolnost je to što u trenutku izbijanja plamena u štalama nije bilo stoke...\nPre nepunih mesec dana je, najverovatnije posle udara groma, gorelo i kod Slavoljuba Čole Veljkovića iz susednog Šljivovika, koji je ostao bez 7.000 bala sena, pa je šteta procenjena na 17.000 evra.\nS obzirom na to da u domaćinstvu Veljkovića, koje gaji 130 ovaca, žive još njegova žena Kalina, te sin Goran sa suprugom Barkicom i četvorogodišnjim naslednikom Nikolom, belopalanačka lokalna samouprava im je obećala pomoć, ali od toga još nema ništa, pa ljudi ne znaju kako će "pregurati" zimu.\nOpštinari nisu odgovarali na više poziva novinara, pa Pančići i Veljkovići poručuju da će se obratiti Ministarstvu poljoprivrede i predsedniku Srbije. Ako ih i oni zaborave, kažu, stoku će prodati klaničarima i preseliti se u grad!


Naime, mladog Garsiju želeo je da dovede grčki Olimpijakos, koji je poslao ozbiljnu ponudu Las Palmasu. Španski klub se ipak opredeli za crveno-bele iz Beograda, koji su od starta u tajnosti krenuli u pregovore sa mladim fudbalerom.\nKada je sve bilo već skoro gotovo pojavio se još jedan grčki klub, u pitanju je PAOK, koji je želeo da se umeša u dovođenje Garsije.\nSituacija se u tom trenutku zakomplikovala, ali je Garsija ipak odlučio da dođe u Beograd i razmotri ponudu Zvezde. U međuvremenu grčki mediji su ga već preselili u Olimpijakos bez obzira na sve. Pojavila se informacija da je Argentinac odbio ponudu šampiona Srbije.\nMeđutim, u nedelju ujutru otklonjene su sve nedoumice oko toga gde će Mateo Garsija nataviti karijeru - a to je Crvena zvezda sa kojom je potpisao ugovor na četiri godine.


Dragaš: Poziv građanima da se vakcinišu i poštuju mjere protiv korona virusa, poručeno sa današnjeg sastanka Kriznog štaba - Gorapress.net\nOn je između ostalog naglasio, da je do sada prema zvaničnoj statistici od početka epidemije do sada 590 građana opštine Dragaš bilo inficirano korona virusom, te da je od toga 45 njih izgubilo život, kao i da je tenuto 153 aktivna slučaja. Što se tiče vakcinacije gradonačelnik Šabani je istakao da je do sada 8140 građana naše opštine primilo vakcinu.\nOn je naglasio da trenutno u Glavnom centru porodične medicine u Dragašu, egzistiraju dva punkta za vakcinaciju, ali se obzirom na najave od strane Ministarstva zdravstva o povećanju broja zaposlenih, očekuje povećanje broja zapošljenih u zdravstvenim institucijama u Dragašu, kao i otvaranju većeg broja punktova, kakao be se u što kraćem roku vakcinisao što veći broj građana.\nKomandir policija u Dragašu, Šaćir Uka je naglasio da je neophodno veće angažovanje inspekcija zajedno sa policijom kakao bi se sprovele sve preporuke koje se tiču poštivanje epidemioloških mjera. On je naglasio da je na snazi policijski čas, te da je u protekla 24 časa policija izrekla 13 kazne zbog ne poštivanja epidemioloških mjera od strane Vlade Kosova, te pozvao građane na poštivanje svih mjera koje su donijete od strane vlade Kosova.\nNa sastanku je bilo riječi o aktivnostima islamske zajednice oko poštivanja svih mjera i preporuka, kao i o problemima s kojima se suočavaju imami ove opštine. Upućen je sa sastanka apel građanima da prijavljuju slučajeve smrti onih koji su preminuli od virusa, jer imama (hodže) dolaze u teškoj situaciji, pa često gasule bez znanja i osobe koje su preminuli od korona virusa.


Porodični vikend – zabavite se i aktivirajte se zajedno\nBy RedakcijaPosted on Jun 15, 2019 Jun 15, 2019\nS poslom, kome čini se nikad nema kraja i gomilom drugih obaveza, roditeljstvo je danas postalo popriličan izazov, s obzirom da sve manje slobodnog vremena imamo za našu decu. Kako biste otuđenju među članovima svoje porodice stali na kraj, važno je da vikend ostavite samo za vas i zaboravite na sve druge aktivnosti. Neka vikend bude vaše vreme za zabavu, relaksaciju, ali i aktivaciju.\nVeliki problem predstavlja sedelački način života, koji vodimo, pa smo uglavnom zatvoreni u 4 zida, svako gleda u svoj omiljeni elektronski uređaj, a međusobna komunikacija svedena je na minimum. Umesto toga, vreme je da se vikendom svi zajedno aktivirate, usvojite neke zdrave navike, provedete kvalitetno vreme jedni sa drugima i malo se zabavite.\nČini se da zaboravljamo koliko je fizička aktivnost važna za zdravlje naše dece, a i nas samih i koliko je igra bitan deo odrastanja, barem onaj vid igre, koji podrazumeva odvajanje od elektronskih uređaja. Aktivna deca odrašće u aktivne ljude, otpornije na depresiju, anksioznosti i bol u kičmi, što su najčešće teskobe prosečnog čkana modernog društva.\nZato je ovaj vikend idealan da ga provedete u prirodi:\nPorodično kampovanje idealan je način da se zbližite sa svojim detetom, provedete kvalitetno vreme sa njim i svi zajedno pobegnete bar na neko vreme od buke i realnosti. Bićete na svežem vazduhu, moći ćete porodično da igrate odbojku ili fudbal, a deca će se zainteresovati za prirodu i poželeti da možda nauče nešto novo. Ovako proveden vikend garantuje pozitivan početak radne nedelje i novi elan za uspehe pred vama.\nVožnja bicikle aktivira veliki broj naših mišića i predstavlja dobru aktivnost, koja pozitivno utiče na rast i razvoj dece. Stručnjaci čak preporučuju da deca u razvoju provedu dnevno sat vremena u prirodi, vozeći bisikl. Vožnja bicikle je idealna vikend porodična zabava, a spojićete lepo i korisno, i pored zabave uradićete nešto dobro i za svoje zdravlje.\nS obzirom da je počelo lepo vreme i sezona otvorenih bazena, provedite ovaj vikend sa porodicom, tako što ćete zajedno otići na plivanje, ili ćete obradovati mališane odlaskom u akva park. Idealno osveženje, zabava i zdrava vrsta fizičke aktivnosti u jednom, savršen su odabir za vikend sa voljenim ljudima.\nPrethodni članak: Horoskop otkriva: Oni vole jednom i to za ceo život\nSledeći članak: Dnevni horoskop za 16.06.


Domu zdravlja Plav poklon-posteri posvećeni borbi protiv pušenja\nПочетнаVIJESTI PLAVDomu zdravlja Plav poklon-posteri posvećeni borbi protiv pušenja\nCrnogorsko društvo za borbu protiv raka (CDPR) je povodom petnaest godina od donošenja prvog Zakona o ograničavanju upotrebe duvanskih proizvoda, odlučilo da dio uramljenih velikih postera koje posjeduje u borbi protiv pušenja pokloni JZU Dom zdravlja „Dr Branko Zogović” u Plavu.\nStoga je direktoru ustanove dr Omeru Šahmanoviću na poklon uručen dio uramljenih postera koji se odnose na neke od do sada održanih Crnogorskih konferencija o kontroli pušenja, zatim jubileje CDPR-a (petnaest godina) i starog Društva Crne Gore za borbu protiv raka (pedeset godina).\nTakođe sa njima su predati i posteri koji se odnose na prvi Zakon o ograničavanju upotrebe duvanskih proizvoda koji je stupio na snagu 08. avgusta davne 2004. godine, kao i oni koji pokazuju koliko je pušenje teška bolest zavisnosti.\n„Svrha postera je da oplemenjuju prostorije i holove Doma zdravlja „Dr Branko Zogović”, ali i opominju na štetnosti po zdravlje koje uzrokuju duvan i pušenje, jer je to glavni dokazani uzrok za dobijanje kancera pluća, ali i mnogih drugih vrsta kancera“ ističu iz CDPR-a.\nPosteri koji su postavljeni u holovima Doma zdravlja u Plavu služe i kao prevencija i kao opomena da se ne puši ne samo u tim prostorima, nego da se pušenje izbjegava uvijek i\nsvugdje. Istovremeno svojim lijepim likovnim i estetskim rješenjima posteri\nimaju svrhu i da učine posjetu toj ustanovi mnogo prijatnijom.


Barak Obama: Gadafi mora da ode! - Vijesti.me\nBarak Obama: Gadafi mora da ode!\nObama, koji se nalazi u posjeti Čileu, naveo je da je Gadafi bio veoma jasan u \_"nepokazivanju milosti\_" . Edit\nBarak Obama (Foto: Rojters)\nVijesti online 21. mart 2011, 20:02 ažurirano 26. februar 2019, 23:16\nAmerički predsjednik Barak Obama rekao je da se zalaže za to da libijski lider Moamer Gadafi ode sa vlasti, ali da je međunarodna vojna intervencija ograničena na uspostavljanje zone zabranjenih letova iznad Libije i zaštitu civila od napada snaga lojalnih režimu.\nObama, koji se nalazi u posjeti Čileu, naveo je da je Gadafi bio veoma jasan u "nepokazivanju milosti" prema onima koji se sa njim ne slažu.\n"Stav SAD je da (libijski lider Moamer Gadafi) mora da ode", istakao je Obama i dodao da će se SAD u vojnoj intervenciji držati mandata koji propisuje Rezolucija UN 1973, usvojena u noći između četvrtka i petka.\nOn je ukazao da je rezolucija usredsređena prevashodno na "humanitarnu prijetnju koju pukovnik Gadafi predstavlja za svoj narod".\nJoš se ne zna ko će predvoditi vojnu misiju\nAmerički predsjednik je istakao da će SAD vođstvo nad operacijama u Libiji prebaciti na druge partnere koje nije imenovao. On je dodao da je to "pitanje dana, a ne nedjelja", ne navodeći preciznije datum.\n"Očigledno, situacija na terenu se razvija, a koliko brzo će se to prebacivanje (vođstva) desiti biće utvrđeno na osnovu procjena naših komandanata da je prva faza (vojne) misije završena", poručio je Obama, prenosi Beta.\nU protekla tri dana SAD su ispalile 150 krstarećih raketa na libijske mete, uključujući i jednu koja je pogodila kompleks zgrada u kome žive Gadafi i njegova porodica.\nPOSLJEDNJE ZA 2019.\nJoš jedna smrtna kazna u Teksasu, 22 osobe pogubljene ove godine\nBroj žrtava erupcije vulkana na Novom Zelandu porastao na 16\nViše od 60 mrtvih u napadu u Nigeru: "Teroristi zasuli logor granatama"


Babić: "Stevanović bi nam mnogo značio" - Sportske.net\nU subotu se pojavila informacija da bi Miroslav Stevanović, nakon neuspešne epizode u Elćeu, narednih šest meseci mogao da provede na pozajmici u svom nekadašnjem klubu.\nStevanovićev menadžer izjavio je za "Dnevnik" da nije upoznat sa opcijom povratka u Vojvodinu ali ističe da ona nije nemoguća.\n"Ukoliko bi se pojavila mogućnost Stevanovićevog povratka u Vojvodinu, morali bismo prvo da razgovaramo sa šefom stručnog štaba Brankom Babićem i saznamo šta on misli o takvoj ideji" rekao je Zoran Pavlović i dodao,\n"Za sada, ipak, nemam konkretnijih saznanja na ovu temu i ne mogu više od ovoga da vam kažem" zaključio je Stevanovićev menadžer.\nA šef stručnog štaba novosadske "Stare Dame" nije se mnogo "femkao" kada mu je pomenuto ime Miroslava Stevanovića.\n"Stevanović je ostavio dubok trag u Vojvodini i sigurno je da bi nam dolazak takvog igrača puno značio. Reč je o kvalitetnom čoveku i fudbaleru, tim pre što na desnoj strani nemamo previše rešenja. Ipak, videćemo kako će se čitava ideja dalje razvijati" poruka je novopečenog stratega Vojvodine.\nOstaje da se vidi hoće li Stevanović biti u prilici da ponovo obuče crveno-beli dres superligaša iz Novog Sada koji će na proleće nastaviti borbu za trofeje na domaćoj sceni uprkos lošoj finansijskoj situaciji.


29. Jul 1999 22:38 (GMT+01:00)\nSaradnja se uspešno razvija\nBEOGRAD - Predsednik SR Jugoslavije Slobodan Milošević i delegacija Parlamentarne Skupštine Saveza Belorusije i Rusije ocenili su u četvrtak u Beogradu da se saradnja tri zemlje uspešno razvija.\n"Međusobno povezivanje i brojni poslovi privrednih partnera iz Jugoslavije, Rusije i Belorusije predstavljaju potvrdu podudarnih opredeljenja tri zemlje da aktivno učestvuju u savremenim integrativnim procesima u Evropi", rečeno je prilikom susreta.\nUkazano je na značaj dogovora o aktivnostima Zajedničke komisije parlamenata, čiji je zadatak da detaljno razmotri pitanja koja se tiču realizacije odluka o Savezu Jugoslavije, Rusije i Belorusije, prenose mediji.\nSa delegacijom Parlamentarne skupštine Saveza Rusije i Belorusije sastao se i predsednik Veća republika jugoslovenskog parlamenta Srđa Božović.\nIntegracije su budućnost savremenog sveta, rekao je Božović i dodao da nema ništa prirodnije nego što je povezivanje duhovno tako bliskih naroda.\nŠef delegacije Parlamentarne skupštine Saveza Belorusije i Rusije Boris Bikinjin izrazio je zadovoljstvo što Jugoslavija po završetku NATO agresije nije promenila odluku o pristupanju Savezu. "Taj posao treba ubrzati", rekao je on i ocenio da "postoje razni faktori koji teraju na brže rešavanje problema.


source.ba | Vučić: Šta da ja izjavim svi Srbi u jednu državu\nVučić: Šta da ja izjavim svi Srbi u jednu državu\nVučić: Srbi mi nikada neće oprostiti bolju budućnost i mir!\nOn je ocijenio da tako nešto, bez obzira na nečije želje, neće biti dozvoljeno, piše N1.\n"Kada dobijete tako blaga reagovanja iz Brisela, u kojima se gotovo izražava razumijevanje za ljutnju albanskog premijera Edija Rame i njegovu prijetnju balkanskim ratom, onda možete očekivati da će se i predsjednik Kosova Hašim Tači oglasiti", rekao je Vulin.\nOn je dodao da je Tači "nastao kao terorista, u ratu, i da je od njega ne može očekivati da razumije bilo šta drugo".\n"Odgovornost nije više ni na Albaniji, ni na Prištini jer znamo da su oni oduvijek sanjali 'veliku Albaniju', da će je uvijek sanjati i da će učiniti sve da do nje i dođe. Ukoliko ne budu bili zaustavljeni, ukoliko ne budu bili kažnjeni prije nego što pokušaju znat će se odgovorni. Odgovornost je sada na Briselu", poručio je Vulin.\nPredsjednik Kosova Hašim Tači i premijer Albanije Edi Rama najavili su prethodnih dana da bi bilo dobro da dođe do ujedinjenja Kosova i Albanije, odnosno da svi Albanci regiona žive u jednoj državi, ako izblijedi evropska perspektiva Zapadnog Balkana, prenosi N1.


Vozačka Akademija održala predavanja u Medicinskoj školi na temu bezbednosti mladih u saobraćaju\nZrenjaninac uhapšen zbog paljenja kombija\nObjavljeno 16.02.2017. u 21h\nVozačka Akademija je i ove godine nastavila sa predavanjima po srednjim školama u Zrenjaninu i okolini.\nPosle predavanja u Tehničkoj školi, Poljoprivrednoj školi i srednjoj školi „Nikola Tesla“ u Zrenjaninu, kao i srednjim školama u Srpskoj Crnji i Sečnju, predavanja na temu “Mladi kao učesnici u saobraćaju“ uspešno su realizovana i u zrenjaninskoj Medicinskoj školi.\n– Kontinuirano radimo na podizanju svesti kod mladih u celom Srednjobanatskom okrugu. Mladi vozači i po godinama starosti i po vozačkom iskustvu, bitno više sudeluju u saobraćajnim nesrećama od starijih vozača i vozača sa većim iskustvom. Veliki udeo mladih vozača u saobraćajnim nezgodama ukazuje na ozbiljan društveni problem, koji sistemski treba rešavati. U cilju prevazilaženja ovog problema potrebno je da sve državne i društvene institucije poduzmu odgovarajuće mere u cilju poboljšanja stanja sigurnosti saobraćaja, a time i sigurnosti mladih vozača – istakao je Gradimir Radišić, vlasnik i instruktor Vozačke Akademije.\nMario Hajdu na predavanju u Medicinskoj školi\nOrganizator predavanja je Vozačka Akademija, u saradnji sa Medicinskom školom, a pored Radišića, predavači su bili saobraćajni inženjer Mario Hajdu i instruktor prve pomoći, Boris Vojinov. Predavanjima je prisustvovalo ukupno višeo od 200 učenika i učenica.\nUZOR PRAVILNOG PONAŠANJA\n– Za sigurnost dece i mladih u saobraćaju su svi odgovorni. Mladim ljudima nije dovoljno pružiti samo znanja, već ih i uvežbavati, a to se odnosi i na praktično ponašanje u konkretnim saobraćajnim situacijama. Za sigurnost u saobraćaju potrebno je aktivno učenje kroz celu vertikalu obrazovanja. Deci i mladima je neophodno kontinuirano pružati dobar model, uzor pravilnog ponašanja u saobraćaju. Šira društvena zajednica je dužna deci i mladima obezbediti sigurno saobraćajno okruženje, kao i kontinuirano raditi na prevenciji i edukaciji dece, mladih i ostalih učesnika u saobraćaju – dodao je Mario Hajdu.\nMario Hajdu i Gradimir Radišić\nTagovi:auto škola, vozačka akademija, vozački


Sankcije Huaweiju ne mogu ništa, porasla prodaja telefona – ASinfo Portal\nPrema istraživanju koje je sprovela analitičarska kuća “Strategy Analitics”, globalna prodaja telefona je u periodu od aprila do juna opala za 2,6 odsto – 341 milion prodatih telefona.U tom periodu Samsung je povećao udio na tržištu na 22 procenta, pri čemu je najveći doprinos tom rastu ostvaren u srednjem segmentu. Huawei je uspio da zadrži 17 odsto tržišta, a Apple 11 odsto, prenosi “PC Press”.\nInteresantno je da je na godišnjem nivou, Huawei uspio da podigne svoj udio na tržištu za čak osam odsto, uprkos tome što je posljednjih mjeseci pod oštrim američkim sankcijama. Tome je doprinio ogroman rast prodaje u Kini, dok je u Evropi i ostatku svijeta prodaja u blagom padu.\nObjašnjenje za to je što u ovom kvartalu Huawei nije u potpunosti osjetio efekte sankcija, pa se to nije previše odrazilo na njihovu prodaju, ali će vjerovatno u narednom periodu to da se promijeni.\nNapomenuto je i da je ova kompanija nakon prilagođavanja cijena uspjela je da stabilizuje svoje pozicije u Kini, kao i na drugim tržištima (prvenstveno u Indiji) gdje je previsoka cijena predstavljala najveću prepreku za kupovinu.\nŽeljeznice RS smanjile gubitke, ali i broj radnika


Crveni krst Zaječar u okviru programa "Zajednički program za inkluziju romske dece i dece iz osetljivih grupa", organizuje u sredu, 14. oktobra, jednodnevni izlet do Knjaževca. Izlet je predviđen za petnaestoro mališana iz vrtića i dece sa posebnim potrebama. Kako je planirano, mališani će se najpre u knjaževačkom Crvenom krstu družiti sa svojim vršnjacima, a zatim će ih domaćini povesti u...Više\nPročitaj više o Mališani iz vrtića Crvenog krsta Zaječar u poseti Knjaževcu\nPovodom obeležavanja Svetskog dana srca, u Zaječaru će biti održana manifestacija "Zdravi izbori za srce, za sve i svuda". U okviru akcije građani će moći da izvrše kontrolu svog zdravlja, merenje krvnog pritiska, određivanje koncentarcije šećera u krvi ali i da se informišu o bolestima srca i krvnih sudova, kao i da dobiju savete za njihovu prevenciju. Manifestacija će biti održana na gradskom...Više\nPročitaj više o Svetski dan srca biće obeležen i u Zaječaru\nCrveni krst Negotin počeo je distribuciju humanitarne pomoći po seoskim mesnim zajednicama. Humanitarna pomoć je obezbeđena iz programa pomoći koji Vlada Republike Srbije daje najugroženijim opštinama u Srbiji, gde je svrstana i negotinska opština. Ove godine Crveni krst je obezbedio 450 paketa hrane sa najosnovnijim životnim namirnicama, 450 paketa higijene i 450 vreća od po 10 kg brašna. Svakoj...Više\nPročitaj više o Aktivnosti Crvenog krsta Negotin\nUčenici Srednje medicinske škole u Zaječaru prikazali su povodom svetskog Dana prve pomoći kako što brže sanirati povrede i kako smiriti povredjena lica koja se često nalaze u šoku nakon nezgoda koje ih zadese. Ovu pokaznu vežbu posmatrali su i đaci ostalih srednjih škola i tako stekli osnovna znanja iz prve pomoći.Više\nPročitaj više o Svetski Dan prve pomoći obeležen u Zaječaru (VIDEO)\nPočela podela paketa sa hranom seoskim domaćinstvima (VIDEO)\nCrveni krst Srbije u saradnji sa Ministarstvom rada i socijalne politike je i ove godine obezbedio 450 paketa hrane za socijalno najugroženije porodice na teritoriji grada Zaječara. Zaječarski Crveni krst je sa predstavnicima Mesnih kancelarija počeo da distribuira paketa sa hranom najugroženijim porodicama u seoskim sredinama. Podela paketa sa hranom najugroženijim porodicama počela je u...Više\nPročitaj više o Počela podela paketa sa hranom seoskim domaćinstvima (VIDEO)\nCrveni krst Zaječar će sa predstavnicima Mesnih kancelarija od 13. avgusta početi sa distribucijom paketa sa hranom najugroženijim porodicama u seoskim sredinama. Paketi će se deliti u Vražogrncu od 9:00 sati, u Velikom Jasenovcu od 10:30, u Malom Jasenovcu se paketi dele od 10:45, dok će u Metrišu podela početi u 12:30. Paketi sa hranom će u Klenovcu biti podeljeni u 12:45. Predstavnik Crvenog...Više\nPročitaj više o Počinje podela paketa sa hranom najugroženijim seoskim porodicama\nU akciji dobrovoljnog davanja krvi, koja je organizovana u prostorijama Ustanove Gitarijada u Zaječaru, prikupljeno je 16 jedinica krvi. “Deficitarne krvne grupe, one koje nam najviše trebaju su, A pozitivna i 0 negativna krvna grupa“, rekla je dr Dragana Ćirić - transfuziolog. Direktor Ustanove Gitarijada Perislav Ducić izjavio je da Ustanova Gitarijada uvek podržava humanitarne akcije i da se...Više\nPročitaj više o U Ustanovi Gitarijada prikupljeno 16 jedinica krvi


Vučić u septembru u poseti Kini\nBEOGRAD - Posle susreta sa svetskim liderima, nemačkom kancelarkom Angelom Merkel, ruskim predsendikom Vladimirom Putinom, premijerom francuske Manuelom Valsom, premijer Srbije Aleksandar Vučić od 10. do 12. septembra biće u poseti Kini, piše "Blic".\nPrecizna agenda posete tek treba da se utvrdi, ali je već sada poznato da srpski premijer u Kinu odlazi zbog investicija i dogovora gde bi se Peking mogao da ulaze u Srbiju, navodi beogradski dnevnik.\n"Kina je poželjan partner i nema države koja tu ekonomiju u usponu ne bi želela na svojoj strani", rekao je za "Blic" profesor fakulteta političkih nauka Dragan Simić.\nOn je dodao da Kina može da nađe interes u srpskom tržištu, iako nije veliko.\n"Interes bi mogao da bude u dugoročnoj trgovini sa Srbijom, gde bi Kina imala evropsko tržište. Mi nismo tako ogromno tržište da bi Kinezi dolazili po svaku cenu. Međutim, nismo beznačajna zemlja u regionu", ističe Simić.\nOn dodaje da je s druge strane kinesko tržište prostor od kojeg bi Srbija, ako bi se iskorišto na pravi način, imala ogromnu korist.\nSledeća ⇨ Potpisan Prokotol o donaciji kineskog ministarstva odbrane\nPrethodna ⇦ Tvrtke iz Ningboa žele logističke centre u Rijeci


Za Rome nejednaka pomoć | CZKD\nBeograd — Grupi od 31 građanina romske nacionalnosti, među kojima je 20 dece, izmeštenoj iz poplavljenih domova, nije pružena ista pomoć kao drugim evakuisanim licima.\nKako je naveo Zaštitnik građana, oni su izmešteni iz svojih domova u neformalnim naseljima, a nisu im na isti način i u istom obimu obezbeđeni smeštaj i druge vrste pomoći i zaštite kao drugim licima koje su pogodile poplave.\n„Ovim građanima, uključujući i decu, nije pružena zdravstvena zaštita i briga, socijalna zaštita niti druge usluge i podrška koja je neophodna i koja je pružana drugim građanima u stanju posebne ranjivosti usled evakuacije iz poplavljenih domoav“, utvrdio je Zaštitnik građana.\n„…Time su prekršena prava ovih građana, posebno dece, na odgovarajući smeštaj, na zaštitu zdravlja, na neodložnu pomoć u situaciji ugroženosti i na jednako postupanje i jednaku zaštitu prava“, navodi ombudsman.\nTakođe, kako je utvrdio Zaštitnik građana organi uključeni zbrinjavanje stanovništa posle poplave „međusobno tokom više dana poriču nadležnost za različite aspekte zbrinjavanja i upućuju jedni na druge„.\n„Među njima nema saglasnosti o minimumu funkcionalne organizacije, odnosno podeli nadležnosti i usklađivanju rada“, navodi se.


Jedinstvena, ujedinjena i suverena BiH u EU – Visoko.ba\nPosvećenost daljim eurointegracijama Bosne i Hercegovine, podrška mandatu EUFOR-a na očuvanju sigurnosti i zahtjev za daljim razoružavanjem i deminiranjem, to je poruka ministara vanjskih poslova EU sa sastanka u Luksemburgu, javlja N1.\nZajednička izjava objavljena je neposredno nakon što je u Briselu predstavljen izvještaj o napretku Bosne i Hercegovine u kome se lideri te zemlje kritikuju zbog izostanaka rezultata na gotovo svim poljima. Međutim, članovi Predsjedništva BiH koji su nakon toga boravili u posjeti Briselu, za ovu sedmicu su najavili svoj sastanak sa koga će, kako su rekli, objaviti zajedničku izjavu u kojoj će pozvati sve institucije BiH da bez odlaganja rade na ispunjavanju 14 prioriteta iz mišljenja Evropske komisije. Kako im je rečeno u Briselu, ukoliko budu nastavili rad tempom kojim su započeli rješavanje tih prioriteta, Bosna i Hercegovina bi mogla da dobije status kandidata za članstvo u EU – do ljeta sljedeće godine.\n← HDZ traži i očekuje da se obesmisli građanski princip u BiH\nStrašno je na šta je sve spremna Amra Babić uraditi da ostane na vlasti →


Amel Jašarević: Opravdavanje zločina kao nastavak genocida - GlobalCir\nAlija Izetbegović je po prirodi svog odgoja i obrazovanja bio antifašista, iako nije bio komunista. Izetbegović je bio nekomunista, a nikada nije bio antikomunista. On je bio čovjek koji je snagom svog intelekta i odgoja, bio uz sve što je ljudsko, bez obzira ko činio dobro, pa je bio i za sve dobro što čine komunisti, iako im ideološki nije pripadao. Ustvari, proizilazi da sljedbenici komunističke organizacije u BiH ne znaju tumačiti suštinu narodnooslobodilačkog pokreta u kome je Alija Izetbegović aktivno učestvovao, jer je mogao biti antifašista iako nije bio komunista.\nPorodica rahmetli Alije Izetbegovića je ponosna na aktivno učešće svog oca i djeda u antifašističkom partizanskom pokretu tokom Drugog svjetskog rata, koji je vođen na čelu sa Titom. Ideološki sljedbenici komunista u BiH, trebaju biti ponosni ne samo zato što su učestvovali u odbrani svoje domovine, nego i zato što su u redovima Armije RBiH, potvrdili svoju antifašističku orjentaciju. Oni trebaju biti ponosni što su bili u antifašističkom pokretu na čelu sa Izetbegovićem u posljednjem ratu. Lideri sljedbenika komunista u BiH, iz dnevnopolitičkih razloga, raznim kvalifikacijama da je SDA na čelu sa Izetbegovićem nacionalistička stranka, nanose veću štetu svojoj političkoj opciji, nego što žele nanijeti štetu SDA i Izetbegoviću koji je bio ponosan na patriote BiH kojima su jednako pripadali i oni koji su se identificirali kao sljedbenici komunista i oni koji su se svrstavali u neke druge patriotske opcije ili su pak bili vanstranački određeni.


Radio Boom93 :: Srbija :: Brnabić čekaju i neugodna pitanja o vladavini prava i Rusiji\nNaslovna | Info | Srbija | Brnabić čekaju i neugodna pitanja o vladavini prava i Rusiji\n10. 10. 2017. Brisel, Beograd\nBrnabić čekaju i neugodna pitanja o vladavini prava i Rusiji\nSrpska premijerka Ana Brnabić biće sutra gošća na zasedanju Odbora za spoljne poslove Evropskog parlamenta, čiji šef je Dejvid Mekalister, a pre nje Odboru će se obratiti ministar spoljnih poslova Makedonije Nikola Dimitrov.\nKako Danas nezvanično saznaje, evroparlamentarci su pripremili niz pitanja koja će postaviti Ani Brnabić, a koja će se "najviše ticati vladavine prava, političkih sloboda, slobode medija, te odnosa sa Rusijom".\n"Očekuje se da će tradicionalno hrvatski poslanici, ali poslanici evroskeptičnih i krajnje desnih stranaka u EP postaviti i pitanja koja se neće odnositi samo na sam proces evropskih integracija i stanje u Srbiji, već i na širi domen", ističu naši sagovornici.\nPoznavaoci prilika navode za naš list da se posete zvaničnika različitih zemalja Odboru za spoljne poslove EP na dnevnom redu vode kao "razmena mišljenja" i da će premijerka Srbije imati na raspolaganju petnaestak minuta za uvodnu reč, nakon čega će uslediti poslanička pitanja. Pravo da se prvi obrate i postave pitanje Ani Brnabić imaju koordinatori poslaničkih grupa unutar Odbora, a potom i svi ostali zainteresovani poslanici. Na ovakvim sednicama mogu učestvovati i poslanici koji nisu članovi Odbora. Praksa je da svaka poslanička grupa ima pravo da postavi najmanje jedno pitanje.\nNemanja Todorović Štiplija, glavni i odgovorni urednik portala European Njestern Balkans, koji je pre nekoliko godina bio i stažista u Evropskom parlamentu, kaže za Danas povodom gostovanja srpske premijerke u EP-u da je "ovo dobra prilika da se poslanici EP i članovi Odbora upoznaju sa Anom Brnabić".\n- Verujem da će premijerka biti spremna na sve, za nju nezgodne situacije, a na prvom mestu pitanja poslanika koji dosta dobro poznaju realnu sliku stanja u Srbiji, i interesuju se za pojedine teme poput vladavine prava i slobode medija. Sednica će se direktno prenositi putem interneta, objašnjava naš sagovornik.\nPremijerka Srbija Ana Brnabić izjavila je danas da će prilikom predstojeće posete Briselu razgovarati sa evropskim zvaničnicima o stavu Evropske komisije da se slučajevi Katalonije i Kosova ne mogu porediti i ponovila da na molbu Španije neće nositi pismo sa pitanjima u vezi sa stavom Komisije.\nNa pitanje novinara šta piše u tom pismu Vlade Srbije koje neće odneti zbog odnosa sa Madridom, Ana Brnabić je rekla da je glavni stav da Evropska komisija mora biti jasno statusno neutralna.\nOna je rekla da je Evropska komisija potpuno u pravu kada kaže da poštuje Ustav Španije i teritorijalni integritet i da je isto takav i stav Srbije.\n"Mi smo u potpunosti saglasni sa stavom Evropske komisije i to što je Komisija rekla, sve je u pravu, ali zašto to ne važi za nas", poručila je premijerka. Napomenula je da je u tom pismu i pitanje šta znači stav Evropske komisije da li je neko članica EU ili nije kada je u pitanju teritorijalni integritet. Podsetimo, ministarka pravda Nela Kuburović izjavila je ranije da je u tim koji piše pismo uključeno više ministara.\nPredsednik Srbije Aleksandar Vučić je novinarima u Predsedništvu, posle sastanaka sa evropskim komesarom za humanitarnu pomoć Hristosom Stilijanidisom, rekao da je pismo završeno, da je ozbiljno sastavljeno, ali da iako ga sada neće poslati, Srbija ne odustaje od odgovora, prenosi FoNet. Vučić je rekao da je potpisao pismo, a da je ostalo da ga potpiše premijerka Ana Brnabić i da ga Vlada Srbije prihvati.\n"Nećemo sada, jer smo zamoljeni od Španije da to ne učinimo, da ne otežavamo njihovu poziciju. Uradićemo u narednom periodu. Kada, obavestićemo vas. Imamo obavezu prema španskim prijateljima, jer su i oni nama pomagali", rekao je Vučić.\nPrimedbe hrvatske poslanice\nMeđu poslanicima EP koji često imaju primedbe na račun Srbije nalazi se i hrvatska evroparlamentarka Ruža Tomašić, koja se nedavno zapitala "hoće li Srbija biti u mogućnosti da zatvori Poglavlje 23 o pravosuđu, nastavljajući da relativizuje istoriju i zločinačke ideologije".


Parfois i u šoping centru Ušće - Retail Serbia\nParfois i u šoping centru Ušće\nU roku od dva meseca modna kuća Parfois otvorila je dva prodajna mesta u Srbiji. Objekte Parfoisa, portugalskog brenda ženskog modnog aksesoara, kupci mogu posetiti na dve lokacije: pored Merkator centra i u šoping centru Ušće.\nKompanija Sportina Group njihov je partner na tržištu Srbije. "Ulazak Pаrfoisa u Srbiju predstavlja pravo osveženje na tržištu, sa pristupačnim cenama zа sve dame, ljubitelje najnovijih trendova u modnim dodacima", izjavila je direktorka Sportina Grupe Jasmina Hadžibegović Bajrović.\nPаrfois je brend ženskih modnih dodataka, sа sedištem u Oportu, u Portugаliji. Posluje sa preko 250 prodajnih mesta u 28 zemаljа širom sveta. Zahvaljujući posvećenom timu dizаjnera u Bаrseloni i Portou, Pаrfois svаke nedelje nudi nove i neodoljive modne dodаtke, uvek u sklаdu sа poslednjim trendovimа.


SDA PORUČILA ČOVIĆU: “Svi pregovori, pa i oko Mostara, moraju se voditi transparentno” | Dnevno.ba\nTreba tražiti rješenja u tišini\nSDA PORUČILA ČOVIĆU: “Svi pregovori, pa i oko Mostara, moraju se voditi transparentno”\nAutor: Slobodna bosna Srijeda, 11. siječanj 2017. u 14:13\nSARAJEVO - Iz Stranke demokratske akcije oglasili su se saopćenjem za javnost povodom izjave predsjednika HDZ-a BiH Dragana Čovića da će SDA i HDZ BiH, kada je u pitanju Grad Mostar "graditi zajedničke stavove bez prisustva javnosti te tražiti rješenja u tišini".\n“SDA će se, kao i do sada, zalagati za jedinstven Grad Mostar koji garantira ravnopravnost svih i isključuje dominaciju bilo koga nad bilo kim. Spremni smo razgovarati sa svim relevantnim strankama u Mostaru, predstavnicima konstitutivnih naroda i ostalih građana koji u njemu žive kako bi se za Grad Mostar postiglo najbolje moguće rješenje.\nNaši stavovi o Izbornom zakonu BiH i implementaciji presude Sejdić-Finci su javnosti već poznati. Sva pitanja o kojima se budu vodili razgovori bit će transparentna i javnost će sa njima biti upoznata”.


Serbia Tour | 40. Fruškogorski maraton\nU dane maratona, do Popovice (starta i cilja maratona) i obrnuto, maratonce će prevoziti autobusi GSP-a, a polasci autobusa su organizovani u Novom Sadu ispred Železničke stanice i autobuskih stajališta na početku mosta Slobode i centra Sremske Kamenice. Zbog moguće gužve, krenite na maraton malo ranije. Za decu predškolskog uzrasta i njihove pratioce koji učestvuju na Stazi radosti i zadovoljstva organizovan je poseban prevoz autobusima GSP-a sa polaskom sa Železničke stanice u 7:00 sati, sa stajanjem na stajalištima ispred Mosta Slobode i u centru Sremske Kamenice.\nSmeštaj se može organizovati na Popovici u sopstvenim šatorima, kolektivnim šatorima, u planinarskim domovima ili na drugi način, ali uz prethodno potvrđenu pismenu rezervaciju. Povečerje na Popovici u domovima i kampovima je u petak 21.04.2017. u 22:00 sata, kada se gase sva svetla i muzika. Posle 22:00 sata mora zavladati toliko potreban mir i tišina, za dobar san pred napore koji nas sutradan očekuju na maratonu.\nKompletnu proceduru prijavljivanja, obrazac grupne prijave i drugo, možete preuzeti na sajtu Fruškogorskog maratona: http://www.fruskogorski-maraton.com


Proizvodnja Nintendo Switch konzole će biti udvostručena zbog potražnje\nPočetnaVestiGamesIgrački hardverProizvodnja Nintendo Switch konzole će biti udvostručena zbog potražnje\n20.03.2017 10:28 | 1 Games\nNintendo je veoma zadovoljan u poslednje vreme jer je tržište sjajno reagovalo na Switch konzolu. Ona je već postala najbrže prodavana Nintendo konzola na nekoliko tržišta širom sveta, a potražnja je ostala visoka pa su se mnogi jedva dokopali svog primerka. Većina prodavnica je rasprodala početnu seriju primeraka i sada čekaju nove da stignu. Prema novim izveštajima, kako bi odgovorili na rastuću potražnju za novu konzolu, Nintendo bi prema očekivanjima trebalo da udvostruči proizvodnju Switch konzole.\nNintendo je ranije poručio da im je cilj da na pokretanju imaju dva miliona konzola, ali izveštaji kažu da su već prodali preko milion i po primeraka. The Wall Street Journal izveštava da je Nintendo odlučio da proizvede 16 miliona primeraka Switch konzole u narednih 12 meseci, dok su prvobitni planovi govorili o osam miliona. To naravno ne znači i da će toliko primeraka biti prodato u prvih godinu dana dostupnosti, ali je konzola već pokazala da ima dobar start.\nNintendo Switch prodat u 1,5 miliona primeraka u prvoj nedelji\nPs4 Neregistrovan korisnik\nnintendo jos jednom pokazao ko je glavni za konzole. Imam osecaj da namerno nece da prave hardwerski mocnu konzolu, jer bi bukvalno zbrisali i sony i ms, ovako im je zanimljivije, igraju se ljudi Boga\nU aprilu se ukida podrška za Vistu


Danas: I ministarka Marija Obradović "na ledu" | Novosadski informativni portal 021\nKako Danas nezvanično saznaje od izvora bliskog Srpskoj naprednoj stranci, u nemilosti kruga oko lidera Aleksandra Vučića je i Marija Obradović, ministarka državne uprave i lokalne samouprave i potpredsednica SNS.\nSagovornik lista Danas precizira da se razmatra mogućnost da Obradović, čije ime se dovodi u vezu sa "aferom Gakovo" (tvrdnjama da uzgaja svinje, zajedno sa mrežom ljudi povezanih sa SNS, na farmi čiji je bivši vlasnik navodno sarađivao sa kriminalnim klanom Veljka Belivuka), bude smenjena sa navedenih pozicija već u narednih mesec dana, "nakon što se svi mesni, opštinski i gradski odbori SNS izjasne o radu funkcionera, te dostave svoje izveštaje Izvršnom odboru stranke".\nKao druga opcija, pominje se da bi Marija Obradović mogla da bude zadržana na funkcijama do narednog stranačkog kongresa, "planiranog da se održi na jesen".\n"Na tom kongresu će biti birani novi potpredsednici stranke. Po svoj prilici, Obradović zbog afere koja joj se pripisuje neće dobiti novi mandat. Takođe, nerealno je očekivati da će ona biti zadržana u Vladi, odnosno da će ostati na mestu ministarke nakon rekonstrukcije Vlade, ili u novom sazivu izvršne vlasti, posle novih parlamentarnih izbora. Ljudi bliski Vučiću doživljaju 'aferu Gakovo' kao novu Jovanjicu i smatraju da Obradović zbog toga ne može da ostane u vrhu stranke", objašnjava izvor Danasa.\nPrema nezvaničnim saznanjima lista, Obradović je do pozicije u vrhu SNS stigla iz Kraljeva, kao kadar bivšeg predsednika te stranke i države Tomislava Nikolića, kome je postala osoba od poverenja preko njegovog pokojnog savetnika, Kraljevčanina Predraga Mikića.\nKasnije se politički približila Nebojši Stefanoviću, dok je bila narodna poslanica, a Stefanović predsednik parlamenta, ali je "na nju ozbiljno sve do nedavno računao i Vučić, čije poverenje je izgubila nakon objavljivanja afere Gakovo".\nIzvor Danasa kaže da bi na mesto potpredsednice naprednjaka umesto Marije Obradović mogla da bude izabrana Marina Raguš, aktuelna šefica poslaničke grupe Srpskog patriotskog saveza (SPAS) u Narodnoj skupštini, i to nakon najavljenog "utapanja" SPAS-a u SNS.\n"Raguš je od ranije bliska Vučiću, još od vremena kada su oboje bili u radikalima, Vučić joj nudio i da vodi Ministarstvo za evropske integracije, umesto Jadranke Joksimović, i slovi za najobrazovaneg funkcionera SPAS-a", kaže sagovornik lista.\nPored Raguš i lidera SPAS-a Aleksandra Šapića kojima će, kako se naširoko spekuliše, biti dodeljene funkcije u vrhu SNS, tvrdi se da bi član Glavnog odbora SNS mogao da postane Radovan Tvrdišić, bivši član Dveri, a aktuelni funkcioner SPAS-a.\nSve ovo očekuje se, nakon što bude prihvaćeno spajanje SNS i SPAS-a na sednici Glavnog odbora SNS najavljenoj za kraj maja, piše Danas.\n"Plan da glomazno Predsedništvo bude pročišćeno"\nPredsedništvo SNS se stalno uvećavalo od osnivanja stranke 2008. godine, saznaje Danas.\nPrema zvaničnim podacima sa sajta naprednjaka, trenutno ima 30 članova tog stranačkog tela.\n"Planirano je da glomazno Predsedništvo bude pročišćeno, i verovatno će biti smanjen broj članova, što bi značilo da se više u njemu neće nalaziti ljudi poput kompromitovanog Zorana Babića", objašnjava izvor ovog dnevnog lista.\nnebojša stefanović\tMarija Obradović\n18.05.2021\t• 11:25\nNajjače mi je kako naprednjaci kao najstrožu kaznu za vezu sa kriminalcima i bavljenje kriminalom predstavljaju izbacivanje iz stranke i silazak sa funkcije, a kršenje zakona i eventualne tužbe niko ne spominje.\n18.05.2021\t• 10:57\nE da ona ima tetku u Kanadi...\nЛепо је што се пише о СПАС-у нисам знао да они имају тако екстремне кадрове, бивши радикали, Двери...........нисам знао да Шапић нагиње ка екстремној десници са кадровима које има.


Zagorka Dolovac biće glavna tužiteljka Srbije po treći put\nZagorka Dolovac, arhivska fotografija\nZagorka Dolovac izabrana je treći put na funkciju republičkog javnog tužioca u Srbiji. Zaključno sa ovim mandatom, ona biti javni tužilac 18 godina, prenosi Beta.\nZa Dolovac glasalo je 168 od 171 prisutnog poslanika, dok troje nije glasalo.\nObrazlažući predlog da Dolovac još šest godina obavlja funkciju republičkog javnog tužioca, ministarka pravde Maja Popović rekla je dan ranije da se Dolovac u toku mandata zalagala za povećanje broja tužilaca i starala da javna tužilaštva budu adekvatno opremljena.\nOna je dodala da je Dolovac kao prioritet rada odredila odlučnu borbu protiv kriminala, a posebno teških i savremenih oblika, povećanje efikasnosti krivičnog gonjenja kroz tužilačku istragu, sporazuma o priznanju krivice i oportunitet i jačanje medjunarodne saradnje.\n"Zalagala se za dosledno sprovodjenje osnovnih principa u radu javnih tužilaštava u vidu primene načela samostalnosti, nepristrasnosti, profesionalnosti, odgovornosti, te je preduzimala i mere za uspostavljanje i unapredjenje rada disciplinskih organa Etičkog odbora i poverenika za samostalnost Državnog veća tužilaca", rekla je ministarka.\nSkupštini je danas predata peticija sa 27.343 potpisa podrške zahtevu da Zagorka Dolovac ne bude izabrana na još jedan mandat, a predsednik Udruženja za zaštitu ustavnosti i zakonitosti Savo Manojlović izjavio je ispred zgrade parlamenta, da je Dolovac bila "sluga i prethodne političke garniture", navodeći da se pokazalo da poslanici najproblematičnije odluke donose tokom leta po hitnom postupku kao što se i sada dešava.\nZa drugi mandat krajem 2015. godine dobila je podršku Sprske napredne stranke.\nU Zakonu o javnom tužilaštvu navodi se da se tužilac bira na period od šest godina i da može biti ponovo biran. Zagorki Dolovac će ovo biti treći mandat, i na mestu javne tužiteljke mogla bi da provede ukupno 18 godina.


Rednap: Prodajemo Bejla za 80 miliona funti – Nadlanu.com\nRednap: Prodajemo Bejla za 80 miliona funti\nBEOGRAD, 5. aprila 2011. (Beta) - Trener Totenhema Hari Rednap rekao je da bi uprava kluba prodala fudbalera Gareta Bejla za 80 miliona funti, preneli su britanski mediji.\n"Mančester junajted je prodao Kristijana Ronalda Real Madridu za 80 miliona funti. On je Portugalac i sigurno mu više odgovara život u Španiji nego u Mančesteru, ali na kraju se taj transfer ispostavio kao dobar posao", rekao je Rednap, preneo je list Gardijan.\n"Ako bismo prodavali Bejla sigurno ne bismo pristali na manje od 80 miliona funti. To bi bila neverovatna suma, ako ga ikada budemo prodavali", dodao je trener Totenhema.\nBejl ove sezone pruža dobre partije, a ove sezone pažnju na sebe skrenuo je "het trikom" u utakmici protiv Intera na Đuzepe Meaci u Ligi šampiona. On je nedavno izjavio da razmišlja o odlasku u jedan od inostranih klubova, ali Rednap još ne želi da ga pusti.\n"Kako biste našli zamenu za takvog igrača? To bi bilo veoma teško. Ne bismo želeli da prodamo fudbalera kakav je Garet Bejl, pošto pokušavamo da izgradimo tim i klub. Posle njega bi (Luka) Modrić želeo da ode, a zatim i ostali igrači", rekao je Rednap.\n"To mi se dogodilo u Vest Hemu. Pustili su Rija (Ferdinanda) da ode a zatim i Frenka (Lamparda), a ostali su ih sledili", dodao je on.\nFudbaleri Totenhema večeras od 20.45 igraju na Santjago Bernabeu protiv Real Madrida, prvu četvrtfinalnu utakmicu Lige šampiona


Vlasti u Avganistanu uvele strogi policijski čas u celoj prestonici Kabulu\nVlasti u Avganistanu su uvele strogi policijski čas u celoj prestonici Kabulu, posle antiameričkih demonstracija koje je izazvala smrtonosna saobraćajna nesreća u koju je bio umešan američki vojni konvoj. Najmanje 13 ljudi je izgubilo život, a desetine su ranjene.\nŽestoki protesti su se raširili na celu prestonicu, očevici kažu da su to najveći civilni neredi u prestonici otkako su koalicione snage zbacile Taliban s vlasti 2001. Neredi su počeli kada je jedan američki vojni kamion juče ujutru slučajno naleteo na desetak civilnih vozila. Lokalni zvaničnici kažu da je u sudaru poginulo najmanje pet osoba i još nekoliko povređeno. Posle svega nekoliko minuta, izbili su neredi, a stotine ljudi su počele da da zasipaju američke vojnike kamenjem i otpacima. Lokalna policija se borila da održi kontrolu, a čuli su se i pucnji. Brojni očevici kažu da su videli američke vojnike kako pucaju, dok neki tvrde da je za žrtve kriva lokalna policija. Portparol američke vojske, pukovnik Tomas Kolins, izjavio je da su američki vojnici radi upozorenja pucali u vazduh, kada je masa počela da im opkoljava vozila.\n«Kada je skup postao neprijateljski, koaliciona vozila su pokušala da se uklone sa tog područja da bi se smanjio pritisak. Ima nagoveštaja da su iz najmanje jednog koalicionog vojnog vozila ispaljeni hici upozorenja iznad mase.»\nDo podneva, stotine demonstranata su se okupile na ulicama u nekoliko delova prestonice. Širom grada je mogla da se čuje pucnjava iz automatskog oružja. Demonstranti su išli ulicama skandirajući pogrde Sjedinjenim Državama i predsedniku Hamidu Karzaiju. Demonstranti su izvikujući «Smrt Americi» i «Smrt Karzaiju», opljačkali veći broj radnji i navodno napali i kancelarije jedne zapadne humanitarne agencije. Pripadnici avganistanskih bezbednosnih snaga i mirovnih trupa NATO-a, od kojih mnogi u tenkovima, raspoređeni su po celom gradu. Predsednik Karzai je popodne preko televizije apelovao da se održi mir. Centralna vlast je uvela strogi policijski čas do sutra ujutru u celoj prestonici, da bi se sprečilo dalje nasilje. Sve veći broj civilnih žrtava u operacijama protiv terorista proteklih nedelja u Avganistanu, povećao je strepnje da će predsednik Karzai da izgubi javnu podršku u zemlji.


Kakav je sporazum potpisala Srbija sa Austrijom i zašto? - Ekonomske Vesti\nKakav je sporazum potpisala Srbija sa Austrijom i zašto?\n11. okt. 2019 11. okt. 2019 Andrija Matić 1 Comment\nInternet je čudo: Gradjani Srbije koji govore nemački, mogu se lako uveriti da se bivši austrijski ministar unutrašnjih poslova Herbert Kickl u emisiji austrijske televizije „ImZentrum“ pohvalio sporazumom o preuzimanju migranata potpisanim sa Srbijom za vreme njegovog ministrovanja kao svojim trofejem.\nOpozicija u Srbiji je ovog puta u pravu. Kikl je rekao da se Srbija sporazumom s Austrijom obavezala da će preuzeti sve migrante koje Austrija odbije, a zemlja iz koje dolaze neće da ih primi nazad.\nBivši ministar Kikl istaknuti je član Slobodarske partije Austrije, kod nas poznate po svojim bivšim šefovima Jergu Hajderu i Hajncu Kristijanu Štraheu.\nPre nego što je politički eliminisan u „aferi Ibizza“, ovaj poslednji je Srbiju razočarao kad je Austrija u Interpolu glasala, po njegovim rečima, u skladu sa svojim, a ne interesima Srbije.\nSad se očekuje da ministar unutrašnjih poslova Srbije Nebojša Stefanović javnosti razjasni o kakvom se tačno sporazumu radi i šta je Srbija, preuzimajući ovu ozbiljnu obavezu, dobila za uzvrat.\nU medjuvremenu, još jedan sporazum koji je Kikl potpisao i sa našom zemljom na udaru je Brisela.\nKako piše bečki list Der Standard, septembra 2018. godine, tokom sastanka ministara unutrašnjih poslova članica EU i zemalja jugoistočne Evrope u Beču, Kikl je EU-sporazum o automatskom medjusobnom pristupu podacima o DNK, otiscima prstiju i registarskim brojevima vozila proširio i na Albaniju, Makedoniju, Moldavija, Crnu Goru i Srbiju. U toj odluci su Austriju sledile i Madjarska, Rumunija i Bugarska.\nPet država jugoistočne Evrope su u sporazum uključene kako bi se olakšala borba s organizovanim kriminalom, terorizmom, ekstremizmom i krijumčarenjem.\nEvropska komisija je sad pokrenula postupak protiv te četiri svoje članice jer su, proširujući taj sporazum na pet država jugoistočne Evrope, prekršile evropsko pravo koje za to isključivu nadležnost daje Briselu.\n← Izbeglice: Avganistanci dolaze?\nUmro kosmonaut Aleksej Leonov →\nOne thought on “Kakav je sporazum potpisala Srbija sa Austrijom i zašto?”\nPingback: Prof. Ševarlić zamolio Aleksandra Martinovića da mu ne stavlja metu na čelu - Ekonomske Vesti


Situacija u Kumanovu relativno mirna ali zategnuta\nRodjaci ubijenog policajca Saše Samoilovskog ožalošćeni pored njegovog kovčega prekrivenog makedonskom zastavom, 10. maj, 2015.\nSporadična razmena vatre i danas se čula u Kumanovu, 40 kilometara od Skoplja, dan nakon jednodnevog sukoba izmedu policije i naoružanih napadača u kojem je stradalo osam policajaca i 14 napadača. Takodje je ranjeno oko 30 ljudi.\nVlada Makedonije je proglasila dva dana žalosti. Fotograf agencije Rojters navodi da je situacija u Kumanovu danas bila relativno mirna, ali napeta uz sporadičnu pucnjavu, dok policijski izvori navode da pokušavaju da otkriju preostale elemente pobunjeničke grupe.\nStanovnici Kumanova kažu da su zabrinuti zbog ovakve situacije i da strahuju da bi mogla da ekskalira u širi konflikt. Oni ističu da su Makedonci i Albanci živeli harmonično u toj mešovitoj zajednici i odnosili se jedni prema drugima gotovo kao prema članovima porodice.\nPolicija je juče saopštila da je delovala na osnovu informacije o izvesnoj "oružanoj grupi" i započela operaciju u albanskom kvartu Kumanova. Jedinice specijalaca u oklopnim transporterima su blokirale taj deo grada dok su ga helikopteri nadletali.\nAgencija Rojters juče je prenela da se dim se vio iznad grada dok su stanovnici napuštali tu oblast noseći sa sobom svoje stvari. Ovakav razvoj dogadjaja je produbio zabrinutost Zapada povodom stabilnosti Makedonije u kojoj vodeća opoziciona Socijal demokratska stranka optužuje vladu za prisluškivanje i široko rasprostranjenu zloupotrebu položaja.\nDemonstranti su se ranije ove nedelje sukobili sa policijom kada su tražili ostavku konzervativnog premijera Nikole Gruevskog i prete da će se okupiti u hiljadama 17. maja. Posmatrači strahuju da bi politički lideri na obe strane mogli da nastoje da provociraju etničke zategnutosti kako bi kontrolisali situaciju.


Sastanak Mektića i ambasadorice Švicarske u BiH Andree Rauber Saxer\nMinistar sigurnosti BiH Dragan Mektić i ambasadorica Švicarske u BiH Andrea Rauber Saxer razgovarali su danas u Sarajevu o saradnji u oblasti migracija, sigurnosnim izazovima i razmjeni informacija između policijskih agencija.\nMinistar Mektić je istakao da će zbog nepostojanja zajedničkog rješenja na nivou EU, ali i slabe saradnje između zemalja regiona, u ovoj godini vjerovatno doći do povećanja broja migranata koje žele otići u Zapadnu Evropu.\nTokom sastanka je razgovarano o korištenju mehanizma dobrovoljnog povratka migranata, gdje je prethodnih godina postojala izuzetno dobra i efikasna saradnja između BiH i Švicarske.\nNaglašeno je da je potrebno veću pažnju posvetiti i sigurnosnim aspektima migrantske situacije te je podržano uspostavljanje direktne razmjene podataka između nadležnih sigurnosnih agencija dvije zemlje.\nMinistar Mektić i ambasadorica Saxer su razgovarali i o sigurnosnim izazovima vezanim za povratak osoba koje su se borile na strani terorističkih organizacija u Siriji i Iraku.


VIDEO Merkel ponovo imala drhtavicu - Bportal.ba - Najvažnije vijesti iz BiH\nVIDEO Merkel ponovo imala drhtavicu\nNjemačka kancelarka Angela Merkel ponovio se tresla na javnom mjestu, treći put u posljednjih manje od mjesec dana, prenosi AP.\nKako se navodi, Merkel se vidno tresla dok je danas u Belinu stajala pred počasnim vodom pored premijera Finske Anti Rinea.\nSlične probleme Merkel je imala 18. i 27. juna i oba puta brzo se oporavljala i nastavljala da hoda.\nPrvi incident se desio po velikoj vrućini i Merkel je kasnije rekla da je sve bilo u redu nakon što je popila tri čaše vode.\nVreme je u Berlinu danas bilo prohladno, navodi AP.\nNa samitu G20, koji je održan u Japanu 29. juna, Merkel je rekla novinarima da razume njihovo interesovanje za njeno zdravstveno stanje, dodavši “Dobro sam”.\nOznačeno: angela merkel, berlin, drhtavica\nNovoizabrana predsjednica Evropske komisije Ursula von der Leyen objavila podjelu resora u toj instituciji Evropske unije. Komesar za proširenje Evropske unije je mađarski političar Maszlo Trocsanyi. Leyen je objavila podjelu portfelja i organizaciju rada nove Evropske komisije. Svi komesari će trebati odobrenje Evropskog parlamenta prije nego što preuzmu poziciju, osim Ursula von der Leyen, čiji […]\nBudimir: Očekivao sam oslobađajuću presudu


Bezbednost u školama više nije u planu? – Nadlanu.com\nBezbednost u školama više nije u planu?\nObjavljeno 15. nov 2013. / 10:08:32\nNaime, nakon što je izvršni direktor "Informatike" Aleksandar Đurđev (Treća Srbija) posle ostavke Branke Bežanov (SPO) preuzeo funkciju predsednika Saveta za javni red, mir i bezbednost, ova stavka se nije našla na sednici Skupštine grada.\nDa stvar bude još gora, od kako je Đurđev pre par meseci preuzeo rukovođenje Savetom, to telo nije održalo niti jedan jedini sastanak.\nOvo telo je, po ranijim najavama, trebalo da bude formirano u septembru. Koordinacioni tim osmišljen je kao objektivna i nepristrasna adresa svim roditeljima, učenicima i nastavnicima, koji bi funkcionisao kao spona između Centra za socijalni rad, policije, prosvetne inspekcije i direktora škola.\nJedna od inicijatorki pokretanja ovog projekta, Biljana Kikić Grujić, za 021 kaže da bi formiranje Koordinacionog tela predstavljalo korak dalje u blagovremenoj i neposrednoj komunikaciji između ovih institucija. Ona navodi da je još u maju precizirano na koji način bi tim funkcionisao, međutim, da su nakon toga nastali problemi kadrovske prirode.\n"Zaista mi je nejasno kako problem može biti u tome ko će bude u timu. Ne znam zbog čega se ovoliko čeka ili da li je to gurnuto pod tepih. Mi praktično pola godine imamo završen projekat, samo čekamo da ga Skupština parafira", kaže ona.\nDEDA MRAZ U CENTRU GRADA: Novosadski Winter Fest i BIG Shopping Center spremaju praznične poklone!\nPop hor "Radio" i bend Ispitni Rock danas na Novosadskom Winter Festu\nProblemi oko formiranja Koordinacionog tela počeli su još letos, kada je, prema nezvaničnim informacijama, došlo do sukoba unutar Saveta za javni red, mir i bezbednost, nakon što su socijalisti za predsednicu predložili glavnu gradsku prosvetnu inspektorku Mirjanu Lukić Marinković.\nČlanovi Saveta su negodovali zbog toga, jer su njeno postavljanje ocenili kao neprihvatljivo, jer bi ona u tom slučaju bila na čelu tima koji bi trebalo da kontroliše sektor kojim ona već rukovodi.\nNakon što je bivša predsednica Saveta Branka Bežanov skinula ovu stavku sa dnevnog reda Skupštine grada, a zatim podnela ostavku, na čelo Saveta došao je Aleksandar Đurđev. Međutim, od tada, pa do danas, ova stavka se nije pojavila na dnevnom redu gradskog parlamenta.\nNi nakon brojnih pokušaja, nismo uspeli da dobijemo komentar od Đurđeva. Odbijanje komentara za Radio 021 od strane pojedinih istaknutih funkcionera Treće Srbije postalo je uobičajena praksa.\nbezbednostnasilje u školamanovi sad


Fanovi su presrećni zbog pomirenja: Ana i Rasta ponovo zajedno (VIDEO) – WEX Magazin\nFanovi su presrećni zbog pomirenja: Ana i Rasta ponovo zajedno (VIDEO)\nideo koji je pevačica objavila na Instagramu njene fanove je ostavio bez teksta.\nPevačica Ana Nikolić još jednom je pokazala da je veliki profesionalac, ali i čovek. Iako se pre nekoliko meseci razvela od Stefana Đurića Raste donela je jednu odluku koja je mnoge začudila ali i obradovala.\nNaime, dok su bili u vezi a kasnije u braku, Rasta je sa Anom napravio nekoliko dueta koje njihova publika obožava. Na radost fanova oni su ioako nisu više supružnici odluči da nastave da nastupaju zajedno.\nVidećete kada se Stefan i ja pojavimo zajedno: Ana Nikolić jednom rečenicom zaintrigirala sve (FOTO)\nOna je na svom Instagram profilu objavila video jednog bilborda gde se vidi da će bivši par zajedno nastupati sredinom februara.\n16.2.2018 SKOPJE – VIP ARENA/Boris Trajkovski/\nObjavu dijeli ANA NIKOLIĆ (@ananikolicofficial) Sij 21, 2018 at 7:49 PST\nOvu vest njeni fanovi su oduševljeni dočekali i priznali da jedva čekaju da ih vide zajedno.\nKija progovorila o pomirenju sa Slobom, a evo šta je poželela Luni!(VIDEO)


Stanković: Život ide dalje, okrećemo se derbiju\nIzvor: Radio Televizija Vojvodine, 26.Feb.2020, 18:26 (ažurirano 02.Apr.2020.)\nTrener fudbalera Crvene zvezde Dejan Stanković, posle remija protiv Inđije 1:1, izjavio je da nije nezadovoljan.\n"Čestitao sam mojim igračima na drugom poluvremenu, na odnosu i na šansama. Prvo smo se mučili, nije nam ni teren išao 'na nogu', ali ne želim da tražim izgovore. Bila je tvrda utakmica, mnogo žutih kartona, faulova. Imali smo nekoliko prilika u drugom poluvremenu, uspeli smo da izjednačimo, ali ne i da preokrenemo. Upravo pristup iz drugog dela igre >> Pročitaj celu vest na sajtu Radio Televizija Vojvodine << je ono što tražim", rekao je Stanković na konferenciji za medije.\nUprkos remiju, Stanković ističe da ekipa može da izvuče pouke iz utakmice sa Inđijom.\n"Uz ovakve utakmice se raste. I pre meča sam rekao da Inđija ima planove. Iskoristili su šansu posle naše greške, imali su još jednu u drugom poluvremenu, ali tad je Borjan intervenisao. Izbacio me je iz takta primljen pogodak. Izašli smo visoko, pokušali da pokupimo sve lopte, ali eto. Mogli smo na kraju da dobijemo utakmicu, ali ovakvi mečevi znače za jačanje karaktera", kaže trener crveno-belih.\nStanković ističe da nije razočaran rezultatom, kao i da igrači nisu razmišljali o večitom derbiju koji je na programu u nedelju.\n"Život ide dalje. Zašto bih bio razočaran? Ima mnogo situacija kojima nisam bio zadovoljan, ali odnos je bio dobar. 'Pocepali' su se do samog kraja. Nije im bio derbi u glavi. Spremamo utakmicu po utakmicu i već sad krećemo sa analizom i spremanjem meča sa Partizanom. Čeka nas spektakl u nedelju, to je meč koji mnogo znači navijačima, Beogradu i čitavoj Srbiji", poručio je Stanković.


Kazna za isključene farove je 3.000 dinara\nOvu odredbu Zakona o bezbednosti saobraćaja moguće je ukinuti samo kroz izmene zakona, što znači, ukoliko to Ministarstvo saobraćaja stavi pred poslanike. Ministarstvo trenutno razmatra ovaj zahtev Agencije za saobraćaj i u narednih nekoliko dana će se znati da li će on biti prihvaćen ili odbijen.\nInicijativa za ukidanje ove zakonske obaveze dobija sve veću podršku, a njeni predlagači kao glavne argumente navode da je vidljivost poboljšana drugim merama. Jedna od opcija je da upaljena svetla na vozilu budu obavezna danju samo u uslovima smanjene vidljivosti, kako je regulisano u velikom broju evropskih država.\nSaobraćajni inženjer Goran Petrušić objašnjava da su apsurdni razlozi za ukidanje propisa upaljenih svetala.\n- Ako je reč o povećanoj potrošnji, ističem da se više goriva troši ako su prozori na vozilu otvoreni ili pneumatici nedovoljno napumpani. Ako je reč o češćem menjanju sijalica, u slučaju stalnog držanja upaljenih farova, to se radi na svakih 30.000 kilometara, znači na svake dve godine za prosečnog vozača - objašnjava Petrušić.\nDamir Okanović iz Komiteta za bezbednost saobraćaja kaže za “Blic” da ne bi bilo dobro da se ovaj propis ukine jer bi se time ugrozila bezbednost.\n- Studije koje su rađene u EU, gde je obavezno paljenje dnevnih svetala, pokazale su da od pet do deset odsto više ljudi u saobraćaju pogine, ukoliko su preko dana farovi ugašeni. To znači da bi u Srbiji poginulo od 35 do 70 ljudi godišnje više ukoliko se ovaj propis ukine. Ako zakon bude izmenjen, neko mora da preuzme odgovornost za to - smatra Okanović.\nU saobraćajnoj policiji kažu za “Blic” da ne kažnjavaju često vozače ukoliko im tokom dana nisu upaljena svetla, već ih prevashodno opominju.\n- Vrlo su retki slučajevi da ih odmah za taj prekršaj kaznimo, već delujemo edukativno. Ipak, kazna za nepoštovanje ove odredbe je 3.000 dinara - kažu u policiji.\nNakon stručnih rasprava i konsultacija i Agencija za saobraćaj je ublažila stav o ukidanju ovog propisa.\n- Ipak, upaljena svetla doprinose većoj bezbednosti. Svi nadležni organi treba da daju svoje predloge i mišljenja, na osnovu čega će biti doneta konačna odluka - saopštili su u Agenciji za saobraćaj.\nNAJVEĆI TENISKI ŠOK U TOKIJU! Veliko ime neočekivano eliminisano sa Olimpijskih igara, očišćen put do medalje


Kako znati da je osobi potrebna zdravstvena njega u kući? – kraljevski.ba\nZdravko Čolić je rekorder Arene – zakazao je šest koncerata, prodao više od 100.000 ulaznica, a kada se to sve pomnoži s cenom karte…\nNajveći pevač bivše Jugoslavije Zdravko Čolić će od šest koncerata u Areni prihodovati dva miliona i četiri stotine hiljade evra, od čega će njegova čista zarada biti milion i osamsto hiljada evra, piše “Kurir”.\nBruto zarada po jednom koncertu je 400.000 evra, s obzirom na to da je prodavano 18.000 ulaznica.\nOd tog broja treba oduzeti deset odsto za porez, troškove organizacije, iznajmljivanje bine, ozvučenja, zakup Arene, igrače…\n“Za svaki koncert Čola je morao da plati 40.000 evra porez državi, što za šest koncerata iznosi 240.000 evra. Osim toga, skuplja stavka bila je i zakup Arene, za šta je Zdravko morao da izdvoji po 22.000 evra”, rekao je neimenovani izvor listu i dodao da je pevač imao oko “600.000 evra troškova, ali i zaradu od 1.800.000 evra”.\n“Ovo je apsolutni rekord, nijedan muzičar iz Srbije nikada nije mogao da zaradi ovoliko novca za mesec dana”.


SRBI STVARAJU TESLIN NAROD U AMERICI ~\nNikola Lončar na konferenciji o Teslu u Njujorku.\n–\tImali smo u planu da krajem marta u SAD, a krajem maja u Srbiji održimo dve Konferencije o Srbima u svetu i posebno o Srbima u SAD. Zbog pandemije korona virusa odložili smo ove konferencije, ali smo nastavili da preko naše elektronske stranice i svih srpskih sajtova i portala u rasejanju vodimo raspravu o tome koliko Srba ima u svetu i posebno koliko nas je u Americi. Ovim želimo da utvrdimo koliko nas Srba danas ima na svim meridijanima, koliko nas se izjašnjava u tuđini kao Srbi, a koliko kao neko drugi i šta učiniti da budemo jedno nacionalno biće?\nOvako govori Nikola Lončar, predsednik Tesline naučne fondacije iz Filadelfije, jedne od najaktivnijih srpskih organizacija u SAD. Osnovana je pre 17 godina sa ciljem da izučava i razvija lik i delo srpskog genija i svetskog naučnika Nikole Tesle. Izrasla je u organizaciju za očuvanje srpskog nacionalnog identiteta i afirmaciju nauke, kao i za održavanja saradnje sa američkom i srpskom državom.\n–\tImamo oko 12.000 članova u SAD, Kanadi, Evropi, ali i Srbiji. Od osnivanja do danas održali smo više od 200 manifestacija. Mi se kao nastavljači dela Nikole Tesle zalažemo za objedinjavanje ljudi širom sveta, koji će raditi dobro drugim ljudima i raditi za dobrobiti čitavog čovečanstva. U tom smislu vodimo i akciju objedinjavanja svih Srba sveta, a najpre našeg naroda u SAD, gde živimo i radimo – objašnjava nam Nikola Lončar.\nOva fodnacija svake godine u Njujorku održava komemorativnu i radnu konferenciju o Nikoli Tesli na dan njegove smrti. Realizovala je dokumentarni film “Teslin narod” o istoriji Srba u Americi. Trenutno priprema drugi dokumentarni film o Teslinim putevima u SAD, gde srpski genije ima 16 spomenika i bisti, tri varoši sa njegovim imenom i svoju laboratoriju. Jednu od tih bisti postavila je Teslina naučna fondacija u holu Univerziteta Filadelfija.\n–\tKrajem ove godine u SAD se održava popis stanovništva, u kome zbog loše definisanog pitanja nacionalnosti doseljenih ljudi, Srbi nemaju priliku da izkažu svoj ideintitet. Samim tim postoji opasnost da se u ovom popisu evidentira jako malo američlkih Srba. Mi pretpostavljamo da nas ima milion u SAD, ali kako to dokazati. Pokrenuli smo akciju prijavljivanja, registrovanja i prebrojavanja američkih Srba, koji su deo nacionalnog bića čitavog srpskog naroda. Održaćemo u dogledno vreme i konferencije po tom pitanju u čemu imamo podršku Ambasade R. Srbije u Vašingotnu, Srpske pravoslavne crkve, drugih naših organizacija, kao i javnosti u Srbiji. Nadam se da ćemo u ovoj misliji uspeti – kaže Nikola Lončar.\nPrema poslednjem popisu u SAD je 2010. godine registrovano samo 176.666 građana koji “govore srpski jezik u porodici”. Pokazalo se da, na primer, samo u Čikagu, nekad najvećem srpskom gradu u rasejanju, ima jedva oko 50.000 Srba. A da je broj novih srpskih useljenika veliki u San Hozeu, u Teksasu, gde su obučavane ratne izbeglice za razne poslove potom slate da rade i žive u Kaliforniji, Ilinoisu, u gradu Rokford, u Viskansin, najviše u Milvoki i okolini.\n–\tDa bismo utvrdili tačan broj Srba u rasejanju i u SAD izvršićemo anketu po našim ambasadama i konzulatima, po eparhijama SPC, kojih ima čak 27 u inostranim zemljama, po srpskim savezima, udruženjima i klubovima. Pitaćemo i državne organe zemalja u kojima Srbi žive, jer oni imaju svoje biroe za emigraciju, agencije za useljavanje, konzulate za izdavanje useljeničkih viza i državne institucije za izdavanje dozovole boravka i rada strancima. Problem je, međutimn, što se u stranim zemljama, pa i u SAD, srpski narod vodi po zemljama rođenja i porekla, pa su mnogi naši ljudi registrovani kao Bosanci, Crnogorci, Hrvati i Makedonci – tvrdi Nikola Lončar, koji u ovoj misiji očekuje i direktnu pomoć matice Srbije i drugih otadžbinskih zemalja sa prostora bivše Jugoslavije.\n–\tProglašenje Nikole Tesle svecem ujedinilo bi najveće naučnike sveta i omogućilo da Teslina dostignuća budu iskorišćena za dobrobit celog čovećanstva. Osobe koje podržavaju ovaj predlog, raznih su vera, kultura, boja kože, inelektualnih nivoa, odnosno, baš onako kako je Tesla i želeo – da svoj rad daruje svima, koji sada njemu uzvraćaju – objasnio nam je razlog za ovakav predlog Nikola Lončar.\n–\tNikola Tesla je Srbin koji na internetu ima nekoliko desetina miliona poseta godišnje. U svetu, a i u Americi mnogi znaju za Nikolu Teslu. Zato smo mi američke Srbe nazvali “Teslin narod”, jer smo svi zajedno deo njegovog nasleđa, koje je on podario čovečanstvu. Želimo da oko imena i dela Nikole Tesle okupimo sve američke Srbe, da ih prebrojimo i popišemo. Da ih ujedinimo i predstavimo kao Teslin narod. Na taj način, uvereni smo, Srbi će ponovo postati prepoznatiljiva etnička grupa u SAD i sa Teslinim imenom će “osvojiti” svet – ubeđen je Nikola Lončar, predsednik Tesline naučne fondacije iz Filadelfije.


Prevoz pokojnika iz Nemačke – Radović Internacional – Kragujevac – Medjunarodne pogrebne usluge – Pogrebna oprema – Organizacija sahrana – Prevoz preminulih – Transport pokojnika\nTag: Prevoz pokojnika iz Nemačke\nPočetnaRadović Internetacional – KragujevacTag: Prevoz pokojnika iz Nemačke\n11 Januara, 2022 od Saša Radović\nPrevoz pokojnika iz Austrije za Srbiju predstavlja vrlo specifičan spektar usluga koje generalno izvršavaju preduzeća specijalizovana za međunarodne pogrebne usluge. Veliki broj naših naroda sa prostora bivše Jugoslavije našlo je radno i životno...\n5 Januara, 2022 od Saša Radović\nPrevoz pokojnika iz Nemačke za Srbiju predstavlja vrlo specifičan spektar usluga koje generalno izvršavaju preduzeća specijalizovana za međunarodne pogrebne usluge. Veliki broj naših naroda sa prostora bivše Jugoslavije našlo je radno i životno...\n15 Decembra, 2021 od Saša Radović\nPrevoz pokojnika iz Švajcarske za Srbiju predstavlja vrlo specifičan spektar usluga koje generalno izvršavaju preduzeća specijalizovana za međunarodne pogrebne usluge. Veliki broj naših naroda sa prostora bivše Jugoslavije našlo je radno i...\nPrevoz pokojnika iz Francuske u Srbiju\n11 Novembra, 2021 od Saša Radović\nPrevoz pokojnika iz Francuske za Srbiju predstavlja vrlo specifičan spektar usluga koje generalno izvršavaju preduzeća specijalizovana za međunarodne pogrebne usluge. Veliki broj naših naroda sa prostora bivše Jugoslavije našlo je radno i životno...\nPrevoz pokojnika u Srbiji i inostranstvu – RADOVIĆ INTERNACIONAL – Kragujevac (Bestattung – Funeral Services)\n6 Oktobra, 2021 od Saša Radović\nPored usluge organizacije sahrana, vršimo i uslugu prevoza preminulih. Prevoz se radi na celoj teritoriji Srbije kao i u sledećim zemljama: – Nemačka– Italija– Švajcarska– Francuska– Hrvatska– Bosna i Hercegovina– Makedonija- Austrija– Mađarska–...\nPrevoz Pokojnika iz Nemačke / Transport des Verstorbenen von Deutschland\n25 Septembra, 2021 od Saša Radović\nMeđunarodni prevoz umrlih iz Nemačke International Bestattung Vršimo prevoz pokojnika iz Nemačke u sve zemlje Evrope. Sa nama dobijate pouzdanu, efikasnu i brzu uslugu, a cene koje će vam Radović Internacional ponuditi su godinama provereno...


Izvor: B92, 25.Jul.2021, 09:18\nAutomobil koji se devedesetih nalazio na zidovima sobe gotovo svakog dečaka sada je na oglasima\nOvaj Dodge Viper iz 1992. prešao je nešto više od 50 km i izgleda da je juče sišao sa proizvodne trake.\nNaizgled netaknuti Viper koristi šestostepeni manuelni, a ispod haube je 8,0-litarski atmosferski V10. I sve je to završeno u jarko crvenoj nijansi i ikoničnim točkovima sa tri kraka, a tu su i bočne izduvne cevi.\nZaista, sve što biste mogli poželeti >> Pročitaj celu vest na sajtu B92 << od Vipera.Prema popisu ovo je stota kopija od ukupno 285 automobila proizvedenih 1992. godine.\nProdaje ga prvi vlasnik, koji ga je veći deo svog života držao u muzeju sa kontrolisanim uslovima. Pored toga, automobil stiže sa „mekanim“ krovom i originalnim priručnikom. R\ned Viper će se prodavati putem aukcijske platforme Russo i Steele između 12. i 13. avgusta ove godine, u Montereiu u Kaliforniji, tokom Pebble Beach Cara.\nAukcijska kuća nije otkrila procenjenu prodajnu cenu, ali s obzirom na kilometražu i stanje, očekujemo da će se Viper prodavati po znatno višoj ceni u poređenju sa prosečnim Viperom prve generacije.\nAutomobil koji se devedesetih nalazio na zidovima sobe gotovo svakog dečaka sada je na oglasima.


Kristijan Golubović: Ana Korać izgleda kao Koko Šanel koja šeta pudlicu! - Reality & TV Show - Zadruga - Vesti - Svet Plus\nKristijan Golubović biće jedan od učesnika "Zadruge 4", koja startuje od septembra, a sada je izneo svoje mišljenje o učesnicima. Ana Korać izgleda kao Koko Šanel koja šeta pudlicu!\n09:24 30. MAJ 2020.\nEvo šta kaže Kristijan Golubović, šta je to što će mu biti prioritet:\n"Rad, red i disciplina, pogotovo higijena! Oni su svi tamo aljkavi ljudi, tako neuredni, prljavi u svakom smislu, kada pogledamo sklop mentalni i fizički." - poručio je Kristijan, koji je imao štošta da kaže kada je u pitanju ljubavni par Ana Korać i David Dragojević.\nNaime, Kristijan smatra da momak poput Davida nikako ne priliči njoj:\n"Ana Korać izgleda kao Koko Šanel koja šeta pudlicu... Bišona šeta, sa kockastom vilicom... Seljačić iz Novog Sada! Ona je svetski lik, namazana, premazana, izlakirana i on je zaista on za nju privezak koji je mnogo lep i sviđa joj se da ga nosi uz ključeve. Mentalni sklop njegov je previše mekan za takvu jednu, ono što se kaže, "rich bitch"."\nZadruga 3Kristijan GolubovicAna KoracDavid DragojevicKoko sanelpudlicarijalitirealitytop reality


Turistička organizacija Vojvodine na 45. Nacionalnim danima UAE\nBack TURIZAM TURISTIČKE ORGANIZACIJE Turistička organizacija Vojvodine na 45. Nacionalnim danima UAE\nsreda, 07 decembar 2016 09:13\nU okviru proslave 45. Nacionalnog dana Ujedinjenih Arapskih Amirata (UAE) u Dubaiju u organizaciji Ministarstva kulture i razvoja zajednice, u periodu od 29. novembra do 04. decembra, predstavilo se više do 25 zemalja, među kojima i Republika Srbija.\nCentralna proslava se održala u Dubaiju na Dubai siti voku (Dubai City Walk) gde se u okviru izložbenih štandova predstavilo 14 zemalja, a kroz defile umetnika još toliko zemalja.\nNa svečanoj ceremoniji otvaranja manifestaciju je posetio Ministar kulture i razvoja zajednice, Sheikh Nahyan bin Mubarak Al Nahyan, koji je zajedno sa delegacijom Vojvodine na čelu sa predsednikom Pokrajinske vlade, Igorom Mirovićem, obišao sve izlagače.\nNa centralnoj bini prisutnima su se predstavili umetnici i plesne grupe iz svih zemalja učesnika, a svečano su program otvorili plesna grupa Studio 5 iz Novog Sada i muzičar, instrumentalista, kompozitor i pevač Slobodan Trkulja.\nTuristička organizacija Vojvodine predstavila je na izložbenom štandu Republike Srbije celokupnu turističku ponudu. Kroz multimedijalnu prezentaciju, prorpagandni materijal, živu reč, prisutni su mogli da se upoznaju sa lepotama Vojvodine i Srbije. Veliku pažnju posetilaca privlačila je gospođa Zuzana Vereski, naivna slikarka iz Kovačice koja je na izvrstan način, uživo, predstavila naivnu umetnost.\nPlesna grupa iz Novog Sada, nastupala je tokom svih dana trajanja proslave u pet različitih Emirata (Dubai, Sarja, Ras Al Khaimah, Fujairah, Ajman) i na moderan način sa elementima tradicionalnog folklora predstavila je Srbiju.\nKao zahvalnicu uspešnog nastupa i predstavljanja, plesni studio “Studio 5” i Turistička organizacija Vojvodine dobili su plaketu od organizatora događaja.